cyanic-selkie/wikianc huggingface dataset:
വാട്ടർ ബർത്ത്
സ്വഭാവഗുണങ്ങൾ
അമേരിക്കൻ, ബ്രിട്ടീഷ് വീടുകളിൽ കാണപ്പെടുന്ന സാധാരണ ബാത്ത് ടബുകൾ സ്ത്രീകൾക്ക് സുഖകരമായി നീങ്ങാനും പ്രസവത്തിൽ വിവിധ സ്ഥാനങ്ങൾ പരീക്ഷിക്കാനും മതിയായ ഇടം നൽകുന്നില്ല, മാത്രമല്ല അവയ്ക്ക് ഉയർച്ച സൃഷ്ടിക്കാൻ കഴിയുന്നത്ര ആഴമില്ല. ബയൻസിയിലൂടെ ഭാരമില്ലായ്മ എന്ന തോന്നൽ സൃഷ്ടിക്കുന്നതിന്, ഇരിക്കുമ്പോൾ വെള്ളം സ്തനങ്ങൾ ഏതാണ്ട് മൂടുകയും കുതിക്കുമ്പോഴും കുളത്തിന്റെ വശത്തേക്ക് ചാഞ്ഞുനിൽക്കുമ്പോഴും കുളത്തിൽ മുട്ടുകുത്തുമ്പോഴും വയറു മറയ്ക്കുകയും വേണം.
ബെർത്തിങ് പൂളുകൾ എന്ന ആശയത്തിന്റെ ഉപജ്ഞാതാവായ മൈക്കൽ ഓഡന്റ് 1980-കളുടെ തുടക്കത്തിൽ ഫ്രാൻസിലെ പിത്തിവേഴ്‌സ് ഹോസ്പിറ്റലിൽ ഉപയോഗിച്ചിരുന്ന യഥാർത്ഥ വൃത്താകൃതിയിലുള്ള ബർത്ത് പൂൾ 2 m വ്യാസവും 60 cm ആഴത്തിൽ രണ്ട് ആളുകളെ ഉൾക്കൊള്ളാൻ കഴിയുന്നത്ര ആഴത്തിലുള്ളതും വലുതും പ്രസവ പ്രക്രിയയിൽ ഇടപെടുന്നത് ബുദ്ധിമുട്ടാക്കുന്നതുമാണ്. ആധുനിക ബർത്ത് പൂളുകൾ ചെറുതാണ്.
അവലംബം
വർഗ്ഗം:ജലം വർഗ്ഗം:ഒബ്സ്റ്റട്രിക്ക്സ് വർഗ്ഗം:പ്രസവം
അചലവീണ
യാതൊരു മാറ്റങ്ങൾക്കും വിധേയമാകാതെ ആധാരയന്ത്രമായി വർത്തിക്കുന്ന വീണയെ അചലവീണ എന്നു വിളിക്കുന്നു. ഇതിന് ധ്രുവവീണയെന്നും പേരുണ്ട്. ഭരതമുനിയുടെ സരണാചതുഷ്ടയി എന്ന പരീക്ഷണത്തിന് രണ്ടിനം വീണകൾ ഉപയോഗിക്കപ്പെട്ടു. അവയിൽ ഒന്നിന് അചലവീണയെന്നും മറ്റതിന് ചലവീണയെന്നും പേരുവന്നു. ഇവ രണ്ടും ഉപയോഗിച്ചാണ് 22 ശ്രുതികളുടെ സംഖ്യയും സ്ഥാനവും ഭരതമുനി, ശാർങ്ഗദേവൻ തുടങ്ങിയവർ കണക്കാക്കിയത്.
വകഭേദങ്ങൾ. സരസ്വതീവീണ, മഹതീവീണ, രുദ്രവീണ തുടങ്ങി സ്ഥിരപ്രതിഷ്ഠിതമായ സ്വരക്കട്ടകളോടു കൂടിയവയെ അചലവീണയെന്നും സിതാർ തുടങ്ങിയ വാദ്യങ്ങളെ ചലവീണയെന്നും വിശേഷിപ്പിക്കുന്നതിൽ ഔചിത്യമുണ്ട്.
പി.കെ. ശശി
പ്രമുഖ സി.പി.ഐ.(എം) നേതാവും ഷൊർണൂർ നിയമസഭാ മണ്ഡലത്തിൽ നിന്നുള്ള നിയമസഭാ സമാജികനുമാണ് '''പി.കെ. ശശി'''. എം. പ്രഭാകരൻ, പി.കെ. പദ്മിനി അമ്മ എന്നിവരാണ് മാതാപിതാക്കൾ, 1957 ഓഗസ്റ്റ് 15 ന് കുലിക്കിലിയാടിൽ ജനിച്ചു. ഹൈസ്കൂളിൽ പഠിക്കുന്ന സമയം എസ്.എഫ്.ഐ.യിലൂടെയാണ് സജീവ രാഷ്ട്രീയത്തിൽ പങ്കാളിയാകുന്നത്. എസ്.എഫ്.ഐ.യുടെ പാലക്കാട് ജില്ലാക്കമ്മിറ്റിയംഗം, സംസ്ഥാന സെക്രട്ടേറിയേറ്റംഗം എന്നീ നിലകളിലും പി.കെ. ശശി പ്രവർത്തിച്ചിരുന്നു. ഇപ്പോൾ സിപിഎം, പാലക്കട് ജില്ലക്കമ്മറ്റിയംഗമാണ്.
അവലംബം
വർഗ്ഗം:1957-ൽ ജനിച്ചവർ വർഗ്ഗം:ഓഗസ്റ്റ് 15-ന് ജനിച്ചവർ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:പതിനാലാം കേരളനിയമസഭാ അംഗങ്ങൾ
പുരമുണ്ടേക്കാട് ശ്രീ മഹാദേവക്ഷേത്രം
മലപ്പുറം ജില്ലയിൽ പൊന്നാനി താലൂക്കിൽ എടപ്പാളിനടുത്ത് വട്ടംകുളം ഗ്രാമപഞ്ചായത്തിൽ പുരമുണ്ടേക്കാട് ദേശത്ത് സ്ഥിതിചെയ്യുന്ന ചെറിയൊരു ക്ഷേത്രമാണ്. പുരമുണ്ടേക്കാട്ട് മഹാദേവക്ഷേത്രം. ഒരടിയോളം പൊക്കമ്മുള്ള ഇവിടുത്തെ സ്വയംഭൂലിംഗം പ്രസിദ്ധിയാർജിച്ചതാണ്. ശരഭമൂർത്തിയായാണ് ഇവിടെ ശിവനെ ആരാധിച്ചുവരുന്നത്. മുണ്ടേക്കാട്ട് ശിവപ്രതിഷ്ഠ കിഴക്കു ദർശനം നൽകിയിരിക്കുന്നത്. പരശുരാമൻ ശിവലിംഗപ്രതിഷ്ഠ നടത്തി എന്നു വിശ്വസിക്കപ്പെടുന്ന 108 ശിവക്ഷേത്രങ്ങളിൽ ഒന്നാണിത്.
thumb|300px|പുരമുണ്ടേക്കാട്ട്_മഹാദേവക്ഷേത്രം
ഉപദേവന്മാർ
പുരമുണ്ടേക്കാട്ടപ്പനെ കൂടാതെ അവിടെ ധാരാളം ഉപദേവതാ പ്രതിഷ്ഠകൾ ഉണ്ട്. മഹാവിഷ്ണു, ഗണപതി, ദക്ഷിണാമൂർത്തി, അയ്യപ്പൻ, കൃഷ്ണൻ എന്നിദേവന്മാരുടെ ഉപദേവ പ്രതിഷ്ഠകൾ ക്ഷേത്രത്തിൽ ഉണ്ട്. കിഴക്കേ നമസ്കാര മണ്ഡപത്തിലായി രണ്ടു നന്ദികേശ്വര പ്രതിഷ്ഠകളും ഉണ്ട്. പടിഞ്ഞാറേ മൂലയിലായുള്ള ഭൂമിദാനപ്രതിഷ്ഠയുള്ള കൃഷ്ണന്റെ ദേവാലയവും പ്രസിദ്ധമാണ്.
അവലംബം
വർഗ്ഗം:നൂറ്റെട്ട് ശിവക്ഷേത്രങ്ങൾ വർഗ്ഗം:മലപ്പുറം ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ശിവക്ഷേത്രങ്ങൾ
ഓബി എസെക്‌വെസിലി
ഒരു നൈജീരിയൻ ചാർട്ടേർഡ് അക്കൗണ്ടന്റാണ് ‘’’ഒബിയാഗെലി എസെക്‌വെസിലി’’’. ഓബി എസെക്‌വെസിലി എന്ന പേരിലാണ് കൂടുതലും അറിയപ്പെടുന്നത്. ട്രാൻസ്പേരൻസി ഇന്റർനാഷണലിന്റെ സഹ സ്ഥാപകയും ജർമനിയിലെ ബെർലിനിലെ ആഗോള അഴിമതി വിരുദ്ധ സംഘടനയുടെ ആദ്യകാല ഡയറക്ടറിലൊരാളുമാണ് ഓബി. ഒലിസഗൂൺ ഒബസാൻജോയുടെ രണ്ടാമത്തെ പ്രസിഡൻഷ്യൽ കാലഘട്ടത്തിൽ ഖരധാതു വകുപ്പിന്റെയും പിന്നീട് വിദ്യാഭ്യാസ വകുപ്പിന്റെയും മന്ത്രിയായി സേവനമനുഷ്ഠിച്ചു. അതിനുശേഷം 2007 മെയ് മുതൽ മെയ് 2012 വരെ ലോക ബാങ്കിന്റെ ആഫ്രിക്കൻ ഘടകത്തിന്റെ ഉപരാഷ്ട്രപതിയായിരുന്നു. 2014-ൽ ബോകോ ഹറം എന്ന തീവ്രവാദിസംഘടന തട്ടിക്കൊണ്ടു പോയ പെൺകുട്ടികളെ രക്ഷിക്കുവാനായി ബ്രിംഗ് ബാക്ക് അവർ ഗേൾസ്(BBOG) എന്ന അന്താരാഷ്ട്രപ്രശസ്തമായ കാമ്പെയിൻ തുടങ്ങിയത് ഓബിയാണ്.
വിദ്യാഭ്യാസം
ഹാർവാർഡ് യൂണിവേഴ്സിറ്റിയിലെ കെന്നഡി സ്കൂൾ ഓഫ് ഗവൺമെന്റിൽ നിന്നും പൊതുഭരണത്തിലും ലാഗോസ് സർവകലാശാലയിൽ നിന്നും അന്താരാഷ്ട്ര നിയമത്തിലും നയതന്ത്രത്തിലും ബിരുദാനന്തര ബിരുദം നേടിയിട്ടുണ്ട്. ബൂട്ടിയിലോയിറ്റ്, റ്റൂഷെ എന്നീ സ്ഥാപനങ്ങളുമായി പരിശീലനം നേടിയ അദ്ദേഹം ഒരു ചാർട്ടേഡ് അക്കൗണ്ടന്റ് ആയി പ്രവർത്തിപരിചയം നേടി.
ഒബസാൻജോ ഗവണ്മെന്റിൽ
ബഡ്ജറ്റ് നിരീക്ഷണത്തിനും മറ്റുമായി രൂപം നൽകപ്പെട്ട ഒരു ‘ഡ്യൂ പ്രോസസ്’ കമ്മിറ്റിക്ക് തുടക്കമിട്ടു കൊണ്ടായിരുന്നു ഒലിസഗൂൺ ഒബസാൻജോയുടെ ഭരണകൂടത്തിലെ പ്രവർത്തനം. ഇതിൽ മികച്ച സേവനം കാഴ്ച്ചവച്ചതോടെ ‘മാഡം ഡ്യൂ പ്രോസസ്’ എന്ന വിളിപ്പേര് ലഭിച്ചു. 2005 ജൂണിൽ ഖര-ധാതു വകുപ്പിന്റെ ഫെഡറൽ മന്ത്രിയായി നിയമിതയായി. നൈജീരിയ എക്സ്ട്രാക്ടിവ് ഇൻഡസ്ട്രീസ് ട്രാൻസ്പേരൻസി ഇനീഷ്യേറ്റീവ് ചെയർപേഴ്സൺ കൂടിയായിരുന്നു ഇവർ. എണ്ണ, ഗ്യാസ്, ഖനന മേഖലകളിൽ സുതാര്യത സംബന്ധിച്ച ആഗോള നിലവാരവും തത്ത്വങ്ങളും ആദ്യമായി നടപ്പിൽ വരുത്തി. 2006 ജൂണിൽ വിദ്യാഭ്യാസ മന്ത്രിയായി നിയമിതയായി. 2007 മെയ് മാസത്തിൽ ലോക ബാങ്കിന്റെ നിയമനം ഏറ്റെടുക്കുന്നതുവരെ ഓബി ഈ സ്ഥാനം നിലനിർത്തി.
പിൽക്കാലപ്രവർത്തനങ്ങൾ
2007 മാർച്ചിൽ ലോക ബാങ്കിന്റെ പ്രസിഡന്റ് പോൾ വോൾഫ്വിറ്റ്സ്, ആഫ്രിക്കൻ പ്രദേശത്തിന്റെ ഉപാധ്യക്ഷനായി ഓബിയുടെ നിയമനം പ്രഖ്യാപിച്ചു. 2012-ൽ, ലോക ബാങ്കിന്റെ നിയമന ദൗത്യം അവർ വിജയകരമായി പൂർത്തിയാക്കി. വൈസ് പ്രസിഡന്റ് എന്ന നിലയിൽ സബ് സഹാറൻ ആഫ്രിക്കയിലെ 48 രാജ്യങ്ങൾക്ക് ലോകബാങ്കിൽ നിന്നും 40 ബില്ല്യൻ ഡോളർ വായ്പ നൽകി. ട്രാൻസ്പരൻസി ഇന്റർനാഷണലിന്റെ സ്ഥാപകരിലൊരാളും ആദ്യ ഡയറക്ടർമാരിൽ ഒരാളുമായിരുന്നു. കോടീശ്വരനായ ജോർജ് സോറോസ് സ്ഥാപിച്ച ‘ഓപ്പൺ സൊസൈറ്റി’ എന്ന സംഘടനയിലെ മുതിർന്ന സാമ്പത്തിക ഉപദേഷ്ടാവെന്ന നിലയിൽ, റുവാണ്ടയിലെ പോൾ കാഗേം, ലൈബീരിയയിലെ എല്ലെൻ ജോൺസൺ-സിരിലിയാഫ് മുതലായ ഭരണാധികാരികൾക്ക് സാമ്പത്തിക ഉപദേശം നൽകി.
ബി.ബി.ഒ.ജി.
2014 ഏപ്രിലിൽ ബോക്കോ ഹറാം എന്ന ഇസ്ലാമിക് തീവ്രവാദി സംഘം ചിബോക്കിൽ നിന്ന് 276 ക്രിസ്ത്യൻ പെൺകുട്ടികളെ തട്ടിക്കൊണ്ടുപോയി. ഈ സംഭവത്തിലേക്ക് ഓബി ‘ബ്രിങ്ങ് ബാക്ക് അവർ ഗേൾസ്’ (ബി.ബി.ഒ.ജി) എന്ന ഒരു കാമ്പെയിനിലൂടെ ആഗോള ശ്രദ്ധ ആകർഷിച്ചു. നൈജീരിയയിൽ യുദ്ധഭൂമിയായ വടക്കുകിഴക്കൻ മേഖലയിലെ ഭീകരാക്രമണങ്ങളും തട്ടിക്കൊണ്ടുപോകലുകളും അന്താരാഷ്ട്ര മനുഷ്യാവകാശപ്രവർത്തകരുടെ ശ്രദ്ധയിലെത്തിക്കാൻ അവർക്ക് കഴിഞ്ഞു.
പുറംകണ്ണികൾ
വർഗ്ഗം:1963-ൽ ജനിച്ചവർ വർഗ്ഗം:ബി.ബി.സി. 100 സ്ത്രീകൾ
മേരി ജോ ബാങ്ങ്
ഒരു അമേരിക്കൻ കവയിത്രിയായ മേരി ജോ ബാങ്ങ് 1946 ഒക്ടോബർ 22 ന് മിസൌറി യിലെ വെയ്നെസ്‍വില്ലെയി ൽ ജനിച്ചു.
ബാങ്ങ് മിസൌറിയിലെ ഫെർഗൂസനിലാണ് വളർന്നത്. നോർത്ത് വെസ്റ്റേൺ യൂണിവേഴ്സിറ്റിയിൽനിന്ന് സോഷ്യോളജിയിൽ ബിരുദമെടുത്തു. ബാങ്ങിൻറെ രചനകൾ ന്യൂ അമേരിക്കൻ റൈറ്റിങ്ങ്, പാരീസ് റിവ്യൂ, ദ ന്യൂ യോർക്കർ, ദ ന്യൂ റപ്പബ്ലിക്, ഡെൻവർ ക്വാർട്ടർലി, ഹാർവാർഡ് റിവ്യൂ എന്നീ പ്രസിദ്ധീകരണങ്ങളിൽ അച്ചടിച്ചു വന്നിട്ടുണ്ട്.
മോഹനരാമ
ത്യാഗരാജസ്വാമികൾ തെലുഗുഭാഷയിൽ രചിച്ചിരിക്കുന്ന ഒരു കർണ്ണാടകസംഗീതകൃതിയാണ് മോഹന രാമ. ഈ കൃതി മോഹനം രാഗത്തിൽ ആദിതാളത്തിലാണ് ചിട്ടപ്പെടുത്തിയിരിക്കുന്നത്.
പല്ലവി
മോഹനരാമ മുഖജിതസോമ മുദ്ദുഗ പൽകുമാ
അനുപല്ലവി
മോഹനരാമ മൊദടിദൈവമാ മോഹമുനീപൈ മൊനസിയുന്നദിരാ
ചരണങ്ങൾ
ധര മനുജാവതാര മഹിമവിനി സുരകിന്നര കിംപുരുഷ വിദ്യാധര സുരപതി വിധിവിഭാകരചന്ദ്രാദുലു കരഗുചു പ്രേമതോ
വരമൃഗപക്ഷിവാനര തനുവുലചേ ഗിരിനി വെലയു സീതാവരചിരകാലമു ഗുരിതപ്പകമൈ മരചി സേവിഞ്ചിരി വരത്യാഗരാജ വരദാഖില - ജഗന്മോഹന-
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:മോഹനം രാഗത്തിൽ ചിട്ടപ്പെടുത്തിയ കൃതികൾ
കാപ്പിരി കരിവേലനീലി
ഒരു നീലി ചിത്രശലഭമാണ് കാപ്പിരി കരിവേലനീലി (African Babul Blue). Azanus jesous എന്ന ശാസ്ത്രീയ നാമത്തിൽ അറിയപ്പെടുന്നു.
പുറം കണ്ണികൾ
വർഗ്ഗം:നീലി ചിത്രശലഭങ്ങൾ വർഗ്ഗം:ഇന്ത്യയിലെ ചിത്രശലഭങ്ങൾ വർഗ്ഗം:ഏഷ്യയിലെ ശലഭങ്ങൾ
പാർത്തിയയിലെ മൂസ
മൂസ (തിയാ മൂസ എന്നും മൗസ എന്നും അറിയപ്പെടുന്നു), ബിസി 2 മുതൽ എഡി 4 വരെയുള്ള കാലഘട്ടത്തിൽ പാർത്തിയൻ സാമ്രാജ്യത്തിന്റെ രാജ്ഞിയായിരുന്ന വനിതയായിരുന്നു. യഥാർത്ഥത്തിൽ റോമൻ ചക്രവർത്തിയായിരുന്ന അഗസ്റ്റസ് (r. 27 BC - 14 AD) പാർത്തിയൻ രാജാവായിരുന്ന ഫ്രാറ്റെസ് നാലാമന് (r. 37 BC - 2 BC) സമ്മാനമായി നൽകിയ ഒരു ഇറ്റാലിയൻ അടിമ-പെൺകുട്ടിയായിരുന്നു അവർ. പെട്ടെന്നുതന്നെ പാർത്തിയയിലെ രാജ്ഞിയെന്ന പദവിയോടൊപ്പം ഫ്രാറ്റെസ് നാലാമന്റെ പ്രിയങ്കരിയുമായിത്തീർന്ന അവർ ഫ്രാറ്റസെസിന് (ഫ്രാറ്റെസ് V) ജന്മം നൽകി. ബിസി 2-ൽ, ഫ്രാറ്റെസ് നാലാമനെ വിഷം കൊടുത്തു കൊന്ന അവർ ഫ്രാറ്റെസ് V-നോടൊപ്പം പാർത്തിയൻ സാമ്രാജ്യത്തിന്റെ സഹ ഭരണാധികാരിയായിത്തീർന്നു. അവരെ സ്ഥാനഭ്രഷ്ടനാക്കിയ ശേഷം ഒറോഡെസ് മൂന്നാമനെ പുതിയ രാജാവായി കിരീടമണിയിച്ച പാർത്തിയൻ പ്രഭുക്കന്മാർ റോമിലേക്ക് പലായനം ചെയ്യാൻ നിർബന്ധിതരാക്കിയതോടെ അവരുടെ ഹ്രസ്വകാലഭരണം അവസാനിച്ചു.
അധികാരത്തിലേയ്ക്കുള്ള ഉയർച്ച
റോമൻ ചക്രവർത്തിയായിരുന്ന അഗസ്റ്റസ് (r. 27 BC – 14 AD) പാർത്തിയൻ രാജാവ് ഫ്രേറ്റ്സ് IV ന് (r. 37 BC – 2 BC) സമ്മാനമായി നൽകിയ ഒരു ഇറ്റാലിയൻ അടിമ പെൺകുട്ടിയായിരുന്നു മൂസ. ബിസി 20-ൽ രൂപീകൃതമായ ഒരു ഉടമ്പടിയുടെ സമയത്താണ് ഫ്രാറ്റസ് നാലാമന് അവളെ ലഭിച്ചത്. ഈ ഉടമ്പടിയിലൂടെ ബിസി 53-ൽ കാർഹേ യുദ്ധത്തിൽ പിടികൂടിയ നിരവധി റോമൻ ലെജിയനറി സ്റ്റാൻഡേർഡുകൾക്കും യുദ്ധത്തെ അതിജീവിച്ച റോമൻ യുദ്ധത്തടവുകാർക്കും പകരമായി തട്ടിക്കൊണ്ടുപോകപ്പെട്ട മകനെയും അദ്ദേഹത്തിന് തിരികെ ലഭിച്ചു. രാജകുമാരനെ തിരിച്ചുപിടിക്കാൻ കൊടുക്കേണ്ട ഒരു ചെറിയ വിലയായാണ് പാർത്തിയന്മാർ ഇതിനെ വീക്ഷിച്ചത്. എമ്മ സ്‌ട്രൂഗ്നെൽ (2008) അഭിപ്രായപ്പെട്ടത്, അഗസ്റ്റസ് മൂസയെ പാർത്തിയയിലേയ്ക്ക് അയച്ചത് വിവരങ്ങൾ നേടുന്നതിനായോ അല്ലെങ്കിൽ റോമാക്കാർക്ക് അനുകൂലമായി പാർത്തിയൻ രാജാവിനെ സ്വാധീനിക്കുന്നതിനോ ഉള്ള ശ്രമത്തിലായിരിക്കാമെന്നാണ്.
അവ്രോമാനിലെ തുകൽച്ചുരുൾ ലിഖിതങ്ങൾപ്രകാരം, ഫ്രാറ്റ്സ് നാലാമന് അക്കാലത്ത് ഒലെനിയർ, ക്ലിയോപാട്ര, ബസേർത, ബിസ്തൈബനാപ്സ് എന്നിങ്ങനെ മറ്റ് നാല് രാജ്ഞിമാരെങ്കിലും ഉണ്ടായിരുന്നു. മൂസ പെട്ടെന്നുതന്നെ രാജാവിൻറെ പ്രീതി പിടിച്ചുപറ്റിക്കൊണ്ട് രാജ്ഞിയും ഫ്രാറ്റ്സ് നാലാമന്റെ പ്രിയങ്കരിയുമായിത്തീരുകയും ബിസി 19-നടുത്ത് ഫ്രാറ്റേസസ് (ഫ്രേറ്റസ് V) ജനിക്കുകയും ചെയ്തു. തന്റെ മകനുവേണ്ടി സിംഹാസനം ഉറപ്പാക്കാൻ ശ്രമിച്ചുകൊണ്ട്, 10/9 ബിസിയിൽ പിൻഗാമിയെച്ചൊല്ലിയുള്ള സംഘർഷം തടയുകയെന്ന ലക്ഷ്യത്തോടെ രാജാവിൽ സ്വാധീനം ചെലുത്തി അദ്ദഹത്തിൻറെ നാല് ആദ്യജാതരായ മക്കളെ റോമിലേക്ക് അയയ്ക്കുന്നതിൽ അവൾ വിജയിച്ചു.
ബിസി 2-ൽ, മൂസ ഫ്രാറ്റെസ് നാലാമനെ വിഷം കൊടുത്ത് വധിച്ചുകൊണ്ട് പാർത്തിയൻ സാമ്രാജ്യത്തിന്റെ സഹഭരണാധികാരിയായി ഫ്രേറ്റ്സ് അഞ്ചാമനോടൊപ്പം സ്വയം സ്ഥാനാരോഹണം നടത്തി. ഫ്രേറ്റ്സ് V ൻറെ പിൽക്കാല നാണയങ്ങളുടെ മറുവശത്ത് പാർത്തിയൻ നാണയങ്ങളിൽ സാധാരണമായിരുന്ന ചതുരാകൃതിയിലുള്ള മുദ്രാലേഖനത്തിന് വിരുദ്ധമായി, വൃത്താകൃതിയിൽ "ദിവ്യമായ" എന്ന് വിശേഷണത്തോടുകൂടി മൂസയുടെ ചിത്രം മുദ്രണം ചെയ്തിരിക്കുന്നത് അവർ കുറഞ്ഞത് സഹഭരണാധികാരികളായിരുന്നുവെന്നതിനെയാണ് സൂചിപ്പിക്കുന്നത്. കൂടാതെ, ഫ്രേറ്റ്സ് V അവൾക്ക് നൽകിയ ബാസിലിസ ("രാജ്ഞി") എന്ന പദവി സൂചിപ്പിക്കുന്നത് ഹെല്ലനിസ്റ്റിക് കാലഘട്ടത്തിലെ രാജാവിന്റെ ഭാര്യ മാത്രമല്ല, മറ്റ് രാജകീയ വനിതകളും ഇത് ഉപയോഗിച്ചിരുന്നുവെന്നാണ്.
ഒരു ചെറിയ കാലത്തെ ഭരണത്തിനുശേഷം, ഫ്രാറ്റെസ് V സമീപകാലത്ത് അർമേനിയയിലെ റോമൻ ആധിപത്യം അംഗീകരിച്ചതിലും അദ്ദേഹത്തിൻ മാതാവിൻറെ ഇറ്റാലിയൻ അടിമ പാരമ്പര്യത്തിലും രോഷാകുലരായ പാർത്തിയൻ പ്രഭുക്കന്മാർ, ഇരുവരെയും സിംഹാസനത്തിൽ നിന്ന് പുറത്താക്കിക്കൊണ്ട് ഒരു ഓറോഡ്സ് മൂന്നാമനെ പാർത്തിയയിലെ പുതിയ രാജാവായി വാഴിച്ചു. റോമിലേക്ക് പലായനം ചെയ്ത ഫ്രേറ്റ്സ് അഞ്ചാമനേയും മൂസയേയും അവിടെ അഗസ്റ്റസ് സ്വാഗതം ചെയ്തു.
ജഗന്നാഥ വർമ്മ
മലയാള ചലച്ചിത്ര അഭിനേതാവും ടെലിവിഷൻ താരവും റിട്ട.പോലീസ് ഉദ്യോഗസ്ഥനുമായിരുന്ന കഥകളി കലാകാരനാണ് കെ.എൻ.ജഗന്നാഥ വർമ്മ (1939-2016).  1978 മുതൽ മൂന്നു പതിറ്റാണ്ടിലധികം മലയാള ചലച്ചിത്ര വേദിയിൽ നിറഞ്ഞു നിന്ന ജഗന്നാഥ വർമ്മ 250-ലധികം സിനിമകളിൽ അഭിനയിച്ചിട്ടുണ്ട്. ന്യൂഡൽഹി(1987), തന്ത്രം(1988), ലേലം(1997), പത്രം(1999) എന്നിവയാണ് പ്രധാന കഥാപാത്രങ്ങൾ ചെയ്ത സിനിമകൾ. വാർധക്യ സഹജമായ അസുഖങ്ങളെ തുടർന്ന് 2016 ഡിസംബർ 20ന് നിര്യാതനായി.
ജീവിതരേഖ
ആലപ്പുഴ ജില്ലയിലെ ചേർത്തല താലൂക്കിലെ വാരനാട് എന്ന ഗ്രാമത്തിൽ തെക്കേടത്ത് കോവിലകം കേരള വർമ്മ തമ്പുരാൻ്റെയും കാട്ടുങ്കൽ കോവിലകം അംബാലികയുടേയും മൂന്നാമത്തെ മകനായി 1939 മെയ് ഒന്നിന് ജനിച്ചു. രവീന്ദ്രനാഥ്, മല്ലിനാഥ്, സുരേന്ദ്രനാഥ്, പ്രഭാവതി എന്നിവർ സഹോദരങ്ങളാണ്. ചേർത്തലയിലെ മുര്യനാട്ട് എൽ.പി.സ്കൂൾ, ഗവ.ബോയ്സ് ഹൈസ്കൂൾ എന്നിവിടങ്ങളിൽ നിന്ന് പ്രാഥമിക വിദ്യാഭ്യാസം നേടിയ വർമ്മ ആലപ്പുഴ സനാതന ധർമ്മ കോളേജിൽ നിന്നു ബിരുദവും തിരുവനന്തപുരം എം.ജി.കോളേജിൽ നിന്ന് ബിരുദാനന്തര ബിരുദവും നേടി പഠനം പൂർത്തിയാക്കി.
1963-ൽ കേരള പോലീസിൽ സബ് ഇൻസ്പെക്ടറായി ചേർന്ന ജഗന്നാഥ വർമ്മ 33 വർഷത്തെ സർവീസിനു ശേഷം 1996-ൽ എസ്.പിയായിട്ടാണ് (സൂപ്രണ്ടൻറ് ഓഫ് പോലീസ്) വിരമിച്ചത്.
1978-ൽ ഹൃദയബന്ധങ്ങൾ എന്ന സിനിമയിലൂടെയാണ് മലയാള ചലച്ചിത്ര രംഗത്തേക്ക് എത്തുന്നത്. ഈ ചിത്രം റിലീസാകാത്തതിനെ തുടർന്ന് 1978-ൽ തന്നെ പുറത്തിറങ്ങിയ മാറ്റൊലി എന്ന സിനിമയാണ് ജഗന്നാഥ വർമ്മയുടെ ആദ്യ സിനിമ. പിന്നീട് മൂന്നു പതിറ്റാണ്ടിലധികം മലയാള ചലച്ചിത്ര വേദിയിലെ നിറസാന്നിധ്യമായിരുന്നു. 2013-ൽ ഡോൾസ് എന്ന ചിത്രത്തിലാണ് അവസാനമായി വേഷമിട്ടത്.
കഥകളിയിലും ചെണ്ടയിലും പ്രാവീണ്യം നേടിയ കലാകാരൻ കൂടിയാണ് ജഗന്നാഥ വർമ്മ. പള്ളിപ്പുറം ഗോപാലൻ നായരും ചെണ്ട വിദ്വാൻ കണ്ടല്ലൂർ ഉണ്ണികൃഷ്ണനുമാണ് അദ്ദേഹത്തിൻ്റെ ഗുരുക്കന്മാർ. 2013-ൽ 74-മത്തെ വയസിലാണ് ചെണ്ടയിൽ അരങ്ങേറ്റം കുറിച്ചത്.
വാർധക്യ സഹജമായ അസുഖങ്ങളെ തുടർന്ന് തിരുവനന്തപുരത്തെ സ്വകാര്യ ആശുപത്രിയിൽ വച്ച് 2016 ഡിസംബർ 20ന് ജഗന്നാഥ വർമ്മ അന്തരിച്ചു. സംസ്ഥാന സർക്കാരിൻ്റെ പൂർണ്ണ ഔദ്യോഗിക ബഹുമതികളോടെ വീട്ടുവളപ്പിൽ സംസ്കാരം നടത്തി.
പുറംകണ്ണികൾ
വർഗ്ഗം:മലയാളചലച്ചിത്രനടന്മാർ വർഗ്ഗം:1939-ൽ ജനിച്ചവർ വർഗ്ഗം:2016-ൽ മരിച്ചവർ വർഗ്ഗം:ഇന്ത്യയിലെ പോലീസ് ഉദ്യോഗസ്ഥർ
നന്നുപാലിമ്പ
ത്യാഗരാജസ്വാമികൾ മോഹനരാഗത്തിൽ ചിട്ടപ്പെടുത്തിയ അതിപ്രശസ്തമായ ഒരു കൃതിയാണ് നന്നുപാലിമ്പ. ഭഗവാൻ ശ്രീരാമൻ നടന്നുവരുന്നത് തന്നെ രക്ഷിക്കാനാണോ എന്ന് ഇവിടെ ത്യാഗരാജൻ അത്ഭുതപ്പെടുകയാണ്.
കൊളാബ കോസ്‌വേ
ദക്ഷിണ മുംബൈയിലെ ഒരു പ്രശസ്തമായ കച്ചവടത്തെരുവാണ് കൊളാബ കോസ്‌വേ. ഷഹീദ് ഭഗത് സിംഗ് റോഡ് എന്നതാണ് ഈ തെരുവിന്റെ ഔദ്യോഗികനാമം. മുംബൈ നഗരത്തിലെ കൊളാബയ്ക്കും ഓൾഡ് വുമൺസ് ദ്വീപിനും ഇടയിലുള്ള ഒരു പ്രധാന ഇടനാഴി ആണ് കൊളാബ കോസ്‌വേ.
നന്നുപാലിമ്പ
അർത്ഥം
എന്റെ ജീവന്റെ (പ്രാണ) ഈശ്വരാ (നാഥാ)! അങ്ങ് നടന്നു (നടച്ചി) വന്നത് (വച്ചിതിവോ) എന്നെ (നന്നു) രക്ഷിക്കാനാണോ? (പാലിമ്പ)
താമരാക്ഷനായ (വനജനയന) അങ്ങയുടെ മുഖത്തേക്ക് (മോമുനു) നോക്കിയിരിക്കുന്നതുതന്നെയാണ് (ജൂചുട) എന്റെ ജീവിതമെന്നുള്ള (ജീവനമണി) എന്റെ മനസ്സിലെ രഹസ്യങ്ങൾ (മർമമു) അങ്ങേയ്ക്ക് അറിയാമല്ലോ (തെലിസി). എന്റെ ജീവന്റെ (പ്രാണ) ഈശ്വരാ (നാഥാ)! അങ്ങ് നടന്നു (നടച്ചി) വന്നത് (വച്ചിതിവോ) എന്നെ (നന്നു) രക്ഷിക്കാനാണോ? (പാലിമ്പ)
കൊളാബ കോസ്‌വേ
ഇത് ദക്ഷിണ മുംബൈയിലെ ഫോർട്ട് പ്രദേശത്തോട് ചേർന്ന് സ്ഥിതി ചെയ്യുന്നു. കഫ് പരേഡിന്റെ കിഴക്ക് ഭാഗത്താണ് ഇത് സ്ഥിതിചെയ്യുന്നത്, ഗേറ്റ്‌വേ ഓഫ് ഇന്ത്യ, താജ്മഹൽ ഹോട്ടൽ എന്നിവ ഇതിനു സമീപത്താണ്.
നന്നുപാലിമ്പ
കൃതിയ്ക്ക് പിന്നിലെ കഥ
തന്റെ മകളുടെ വിവാഹത്തിന് ശിഷ്യരിൽ മുഖ്യനായ വലാജപ്പേട്ട വെങ്കടരമണഭാഗവതർ സമ്മാനമായി വില്ലേന്തിയ രാമന്റെ ഒരു ചിത്രവും കൊണ്ട് വിദൂരഗ്രാമത്തിൽ നിന്നും നടന്ന് എത്തിയതുകണ്ടപ്പോളാണത്രേ ത്യാഗരാജസ്വാമികൾ ഈ കൃതിരചിച്ചത്.
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:മോഹനം രാഗത്തിൽ ചിട്ടപ്പെടുത്തിയ കൃതികൾ
ചെവിയൻ നത്ത്
ചെവിയൻ നത്തിന്   ഇംഗ്ലീഷിൽ  Indian Scops Owl എന്നും  Collared Scops Owl എന്നും പേരുകളുണ്ട്. ശാസ്ത്രീയ നാമം Otus bakkamoena എന്നാണ്. ഏഷ്യയുടെ തെക്കുകിഴക്കുഭാഗങ്ങളിൽ അറേബ്യ തൊട്ട് ഇന്ത്യൻ ഉപഭൂഖണ്ഡം അടക്കം ഇന്തോനേഷ്യ വരെ കാണപ്പെടുന്ന ഒരു കാട്ടുപക്ഷിയാണിത്. നിറയെ മരങ്ങളുള്ള കാടുകളിൽ കാണുന്നു.
പ്രജനനം
മരത്തിലെ പൊത്തുകളിൽ കൂടുണ്ടാക്കി മുട്ടയിടും. 3-5 വരെ മുട്ടകളാണ് ഇടുന്നത്. ഡിസംബർ മുതൽ മേയ് വരെയാണ് മുടയിടുന്ന കാലം. മുട്ട വിരിയാൻ 26 ദിവസം വേണം.
രൂപവിവരണം
23-25 സെ.മീ നീളമുണ്ട്. ഇവയ്ക്ക് ഉയർന്നു നിൽക്കുന്ന ചെവിത്തൂവലുകളുണ്ട്. മുകൾ വശം ചാരനിറമോ തവിട്ടു നിറമോ ആണ്. മങ്ങിയ പുള്ളികളുണ്ട്. അടിവശം കണ്ണുകൾ തവിട്ടു നിറമാണ്. തെളിഞ്ഞ വരകളുമുണ്ട്. കഴുത്തിൽ നരച്ച വലയമുണ്ട്. ആണും പെണും ഒരു പോലെയാണ്.
പുള്ളുനത്തിന്റെ നീണ്ടവാലും ചിറകുകളും പറക്കുന്ന രീതിയും ഷിക്രയുടേതു പോലാണ്. പ്രാണികളാണ് പ്രധാന ഭക്ഷണം.
ഫ്രാങ്ക് വെഡേക്കിൻഡ്
ഫ്രാങ്ക് വെഡേക്കിൻഡ് എന്ന് അറിയപ്പെട്ടിരുന്ന ബെഞ്ചമിൻ ഫ്രാങ്ക്ലിൻ വെഡേക്കിൻഡ് (ജൂലൈ 24, 1864 - മാർച്ച് 9, 1918) ഒരു ജർമൻ നാടകകൃത്തായിരുന്നു. ബൂർഷ്വാ മനോഭാവത്തെ (പ്രത്യേകിച്ച് ലൈംഗികതയോട്) പലപ്പോഴും വിമർശിക്കുന്ന അദ്ദേഹത്തിന്റെ രചനകൾ ആവിഷ്കാരവാദത്തെ മുൻ‌കൂട്ടി കണക്കാക്കുകയും ഇതിഹാസ നാടകവേദിയുടെ വികാസത്തെ സ്വാധീനിക്കുകയും ചെയ്തു.
2006-ന് മുമ്പ് വെഡേക്കിൻഡ് രണ്ട് നാടക പരമ്പരകളായ എർഡ്ഗീസ്റ്റ് (Earth Spirit, 1895) ദുരൂഹ വംശജയായ ഒരു യുവ നർത്തകിയെ കേന്ദ്രീകരിച്ചുള്ള Die Büchse der Pandora (Pandora's Box, 1904) എന്നിവയിലെ "ലുലു" സൈക്കിളിന്റെ പേരിൽ ഏറ്റവും മികച്ചതായി അറിയപ്പെട്ടിരുന്നു. 2006-ൽ അദ്ദേഹത്തിന്റെ മുമ്പത്തെ നാടകം ഫ്രഹ്ലിംഗ്സ് എർവാചെൻ (സ്പ്രിംഗ് അവേക്കിംഗ്, 1891) ബ്രോഡ്‌വേ മ്യൂസിക്കൽ അഡാപ്റ്റേഷൻ മുഖാന്തരം പ്രസിദ്ധമായി.
ബാഹ്യ ലിങ്കുകൾ
വർഗ്ഗം:1918-ൽ മരിച്ചവർ വർഗ്ഗം:1864-ൽ ജനിച്ചവർ വർഗ്ഗം:ഇരുപതാം നൂറ്റാണ്ടിലെ ജർമ്മൻ എഴുത്തുകാർ
ഇനിയും മരിച്ചിട്ടില്ലാത്ത നമ്മൾ
1980ൽ പുറത്തിറങ്ങിയ ഈ ചിത്രം സംവിധാനം ചെയ്തത് രവീന്ദ്രനാണ്. ഗാനങ്ങൾ ഈ ചിത്രത്തിൽ ഇല്ല. പശ്ചാതല സംഗീതം നിർവ്വഹിച്ചത് കാവാലം പദ്മനാഭനാണ്. ചിത്ര സംയോജനം പി രാമൻ നായരാണ്. ക്യാമറ നിർവ്വഹണം മൂർത്തി എന്ന അപരനാമത്തിൽ അറിയപ്പെട്ടിരുന്ന കസ്തൂരി ആർ ആണ്. റിലീസ് ചെയ്ത തിയതി ലഭ്യമല്ല. ടി ആർ ഓമന ഈ ചിത്രത്തിൽ അഭിനയിച്ചിട്ടുണ്ട്.
വർഗ്ഗം:1980-ൽ പുറത്തിറങ്ങിയ മലയാളചലച്ചിത്രങ്ങൾ
പാറ്റ് ബാർക്കർ
പട്രീഷ്യ മേരി ഡബ്ല്യൂ. "പാറ്റ്" ബാർക്കർ 1943 മെയ് 8 നു ജനിച്ച ഒരു അമേരിക്കൻ എഴുത്തുകാരിയും നോവലിസ്റ്റുമാകുന്നു.
ഡയാന്തസ് കാരിയോഫില്ലസ്
കാർണേഷൻ അല്ലെങ്കിൽ ക്ലോവ് പിങ്ക്, എന്നും അറിയപ്പെടുന്ന ഡയാന്തസ് കാരിയോഫില്ലസ് ഡൈയാന്തസ് ജീനസിലെ ഒരു സ്പീഷീസ് ആണ്. മെഡിറ്ററേനിയൻ മേഖലയിൽ നിന്നുള്ള ഈ സപുഷ്പിസസ്യം കഴിഞ്ഞ 2,000 വർഷങ്ങളായി വിപുലമായി കൃഷി ചെയ്തുവരുന്നതിനാൽ ഇതിൻറെ കൃത്യമായ പരിധി അജ്ഞാതമാണ്. 80 സെ.മീ വരെ ഉയരത്തിൽ വളരുന്ന ഒരു ബഹുവർഷ കുറ്റിച്ചെടിയാണിത്. 15 സെ.മി വരെ നീളമുള്ള നേർത്ത ഇലകൾ സ്വാഭാവികമായി നരച്ചപച്ച നിറത്തിലും പച്ച കലർന്ന നീലനിറത്തിലും കാണപ്പെടുന്നു. പൂക്കൾ ഒന്നുമാത്രമായോ അഞ്ചിൽക്കൂടുതൽ പൂക്കൾ ഒന്നിച്ചുചേർന്നോ കാണപ്പെടുന്നു. അവ 3-5 സെന്റീമീറ്റർ വ്യാസമുള്ളതും, ഹൃദ്യമായ മണമുള്ളതുമാണ്. യഥാർത്ഥ കാർണേഷൻ പൂവ് സ്വാഭാവികമായ പിങ്ക് നിറത്തിലുള്ളതാണ്. പക്ഷേ ചുവപ്പ്, വെള്ള, മഞ്ഞ, നിറമുള്ളതും മറ്റ് നിറങ്ങളുടെ കൾട്ടിവറുകളും വികസിപ്പിച്ചെടുത്തിട്ടുണ്ട്. ചില സുഗന്ധം കുറഞ്ഞ കാർണേഷൻ പൂക്കൾ പുരുഷന്മാരുടെ സൂട്ട് ജാക്കറ്റിൽ അലങ്കാരത്തിനായി ഉപയോഗിക്കുന്നു.
ബാഹ്യ ലിങ്കുകൾ
വർഗ്ഗം:പുഷ്പങ്ങൾ വർഗ്ഗം:ഉദ്യാന സസ്യങ്ങൾ വർഗ്ഗം:സ്പെയിനിൻറെ ദേശീയ പ്രതീകങ്ങൾ
വൂപ്പി ഗോൾഡ്ബെർഗ്
ഒരു അമേരിക്കൻ അഭിനേത്രിയും ടെലിവിഷൻ അവതാരകയും എഴുത്തുകാരിയുമാണ് വൂപ്പി ഗോൾഡ്ബെർഗ് (Whoopi Goldberg) എന്ന് അറിയപ്പെടുന്ന കാരിൻ എലെയ്ൻ ജോൺസൺ ( Caryn Elaine Johnson (ജനനം: നവംബർ 13, 1955). പതിമൂന്നു തവണ എമ്മി പുരസ്കാരത്തിനായി നാമനിർദ്ദേശം ചെയ്യപ്പെട്ട അവർ എമ്മി പുരസ്കാരം, ഗ്രാമി പുരസ്കാരം,  ഓസ്കാർ  പുരസ്കാരം,  ടോണി  പുരസ്കാരം എന്നീ പുരസ്കാരങ്ങൾ എല്ലാം ലഭിച്ചവരിൽ ഒരാളാണ് എന്നതിനു പുറമേ അഭിനയത്തിന് ഓസ്കാർ പുരസ്കാരം ലഭിച്ച രണ്ടാമത്തെ കറുത്ത വംശജയായ സ്ത്രീയുമാണ്.
ഗോൾഡ്ബർഗിന്റെ മുന്നേറ്റ കഥാപാത്രമായി കണക്കാക്കപ്പെടുന്നത് 1985 ൽ പുറത്തിറങ്ങിയ ‘ദ കളർ പർപ്പിൾ’ എന്ന ചരിത്ര പശ്ചാത്തലത്തിലുള്ള ചിത്രത്തിലെ ഡീപ്പ് സൌത്ത് മേഖലയിൽനിന്നുള്ള സീലി എന്ന അപമാനിതയായ സ്ത്രീയുടെ വേഷമായിരുന്നു. ഇതിലെ വേഷം അവതരിപ്പിച്ചതിന്റെ പേരിൽ ഗോൾഡ്ബെർഗ് ഏറ്റവും മികച്ച നടിക്കുള്ള അക്കാദമി അവാർഡിനു നാമനിർദ്ദേശം ചെയ്യപ്പെടുകയും ആദ്യ ഗോൾഡൻ ഗ്ലോബ് പുരസ്കാരം നേടുന്നതിന് അവസരമൊരുങ്ങുകയും ചെയ്തു. ഗോസ്റ്റ് (1990) എന്ന റൊമാന്റിക് ഫാന്റസി ചിത്രത്തിലെ ഒഡ മയ് ബ്രൌൺ എന്ന അരക്കിറുക്കുള്ള മനോരോഗിയുടെ വേഷം ഗോൾഡ്ബെർഗിന് മികച്ച സഹനടിയ്ക്കുള്ള അക്കാദമി പുരസ്കാരത്തിനും ഒരു രണ്ടാം ഗോൾഡൻ ഗ്ലോബ് പുരസ്കാരമായി മികച്ച സഹനടിക്കുള്ള ഗോൾഡൻ ഗ്ലോബ് പുരസ്കാരവും നേടിക്കൊടുത്തു.
1992 ൽ ഗോൾഡ്ബെർഗ്, ‘സിസ്റ്റർ ആക്ട്’ എന്ന കോമഡി ചിത്രത്തിൽ അഭിനയിക്കുകയും മോഷൻ പിക്ചർ കോമഡി അല്ലെങ്കിൽ മ്യൂസിക്കൽ വിഭാഗത്തിലെ മികച്ച നടിക്കുള്ള അവരുടെ ആദ്യത്തേയും മൊത്തത്തിൽ മൂന്നാമത്തേതുമായ ഗോൾഡൻ ഗ്ലോബ് നാമനിർദ്ദേശം ലഭിച്ചു. സിസ്റ്റർ ആക്ട് 2: ബാക്ക് ഇൻ ദി ഹാബിറ്റ് (1993) എന്ന ചിത്രത്തിൽ മുൻകഥാപാത്രത്തിന്റെ തുടർച്ച അഭിനയിക്കുകയും അക്കാലത്തെ ഏറ്റവും ഉയർന്ന പ്രതിഫലം പറ്റുന്ന നടിമാരിലൊരാളായി ഗോൾഡ്ബെർഗ് മാറുകയും ചെയ്തു. അവരുടെ മറ്റു ചിത്രങ്ങളിൽ  മേഡ് ഇൻ അമേരിക്ക (1993), ദി ലയൺ കിംഗ് (1994), ബോയ്സ് ഓൺ ദ സൈഡ് (1995), ഗോസ്റ്റ്സ് ഓഫ് മിസിസിപ്പി (1996), ഹൌ സ്റ്റെല്ല ഗോട്ട് ഹെ ഗ്രൂവ് ബാക്ക് (1998), ഗേൾ, ഇന്ററെപ്റ്റഡ് (1999), ഫോർ കളേഡ് ഗേൾസ് (2010), ടീനേജ് മ്യൂട്ടന്റ് നിൻജ ടർട്ടിൽസ് (2014) എന്നിവ ഉൾപ്പെടുന്നു.
അവണൂർ ശ്രീകണ്ഠേശ്വരം മഹാദേവക്ഷേത്രം
അവനൂർ ശ്രീകണ്ഠേശ്വരം മഹാദേവക്ഷേത്രം: തൃശൂർ ജില്ലയിൽ സ്ഥിതിചെയ്യുന്ന ശ്രീകണ്ഠേശ്വര ക്ഷേത്രമാണിത്. പരശുരാമനാൽ പ്രതിഷ്ഠിക്കപ്പെട്ട ശിവക്ഷേത്രങ്ങളിൽ ഒന്ന്. പരശുരാമൻ ശിവലിംഗപ്രതിഷ്ഠ നടത്തി എന്നു വിശ്വസിക്കപ്പെടുന്ന 108 ശിവക്ഷേത്രങ്ങളിൽ ഒന്നാണിത്. .
ഐതിഹ്യം
പരശുരാമ പ്രതിഷ്ഠിതമായ കേരളത്തിലെ നൂറ്റെട്ട് ശിവാലയങ്ങളിൽ ഒന്നാണിത്.
ചരിത്രം
ചിറ്റിലപ്പള്ളി ഗ്രാമത്തിന്റെ ഭാഗമായിരുന്നു അവുങ്ങനൂർ എന്ന അവണൂർ ദേശം. പ്രകൃതിരമണീയമായ ഈ അവണൂർ ദേശത്തിന്റെ നാഥനായ ഈ ക്ഷേത്രത്തിന്റെ മന്ദിരം പുതുക്കി പണിതത് 2008-ൽ തദ്ദേശ ഗ്രാമവാസികൾ ചേർന്നാണ്.
അവലംബം
വർഗ്ഗം:നൂറ്റെട്ട് ശിവക്ഷേത്രങ്ങൾ വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ
Avanoor Sreekanteswaram Temple
ഡാഫ്‌നെ കോർട്ട്‌നി
ഒരു ദക്ഷിണാഫ്രിക്കൻ അഭിനേത്രിയാണ് ഡാഫ്‌നെ കോർട്ട്നി എന്ന പേരിലും അറിയപ്പെടുന്ന '''ഡാഫ്‌നെ ആർ. കോർട്ടെനെ-ഹിക്സ്''' (ജനനം: 1917) 1930 കളിലും 1940 കളിലുമുള്ള ബി-മൂവിയുടെ ബ്രിട്ടീഷ് "ക്വാട്ട ക്വിക്കീസ്" ൽ അഭിനയിച്ചിരുന്നതു കൂടാതെ അലക്സാണ്ടർ എസ്വേ സംവിധാനം ചെയ്ത ലെ ബറ്റാലിയൻ ഡു സീൽ എന്ന ഒരു ഫ്രഞ്ച് ചിത്രത്തിലും അവർക്ക് ഒരു പ്രധാന വേഷം ഉണ്ടായിരുന്നു. അവരുടെ നാടകവതരണത്തിൽ ദി മാൻ ഹു കാം ടു ഡിന്നർ (17 നവംബർ 1941) ആദ്യ ബ്രിട്ടീഷ് അവതരണത്തിൽ ഉൾപ്പെടുന്നു. ഇതിൽ അവർ ഭർത്താവായ സ്കോട്ടിഷ് നടൻ ഹഗ് മക്ഡെർമോട്ടിനോടൊപ്പം അഭിനയിച്ചിരുന്നു. .
ബാഹ്യ ലിങ്കുകൾ
വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ വർഗ്ഗം:1917-ൽ ജനിച്ചവർ
മുംബൈ ട്രാൻസ് ഹാർബർ ലിങ്ക്
ഇന്ത്യൻ നഗരമായ മുംബൈ യെ അതിന്റെ ഉപഗ്രഹ നഗരമായ നവി മുംബൈയുമായി ബന്ധിപ്പിക്കുന്ന 21.8 കിലോമീറ്റർ (13.5 മൈൽ) നീളമുള്ള ഒരു പാലമാണ് ഗ്രേറ്റ് മുംബൈ ട്രാൻസ് ഹാർബർ ലിങ്ക്. ഇപ്പോൾ ഇത് നിർമ്മാണദശയിലാണ്. പൂർത്തിയാകുമ്പോൾ ഇത് ഇന്ത്യയിലെ ഏറ്റവും നീളമുള്ള കടൽ പാലമായിരിക്കും. ദക്ഷിണ മുംബൈയിലെ ശിവ്‌രിയിൽ നിന്നും ആരംഭിച്ച് ഖാരാപുരി ദ്വീപിന്റെ വടക്ക് താനെ ക്രീക്ക് കടന്ന് പാലം നവ ഷേവായ്ക്കടുത്തുള്ള ചിർലെ ഗ്രാമത്തിൽ അവസാനിക്കും. കിഴക്ക് മുംബൈ പൂനെ എക്സ്പ്രസ് ഹൈവേയുമായും പടിഞ്ഞാറ് നിർദ്ദിഷ്ട വെസ്റ്റേൺ ഫ്രീവേയുമായും റോഡ് ബന്ധിപ്പിക്കും. 27 മീറ്റർ വീതിയിൽ ആറുവരിപ്പാതയുള്ള ഒരു ഹൈവേ ആയിരിക്കും ഇത്. രണ്ട് അടിയന്തര എക്സിറ്റ് പാതകൾ, എഡ്ജ് സ്ട്രിപ്പ്, ക്രാഷ് ബാരിയർ എന്നിവയും ഉണ്ടായിരിക്കും. പദ്ധതിക്ക് 14,262 കോടി രൂപ (2.0 ബില്യൺ യുഎസ് ഡോളർ) ചിലവ് പ്രതീക്ഷിക്കുന്നു. പദ്ധതിക്കായി എംഎംആർഡിഎ 2017 നവംബറിൽ കരാർ നൽകി. നാലര വർഷത്തിനുള്ളിൽ പൂർത്തിയാക്കുക എന്ന ലക്ഷ്യത്തോടെ 2018 ഏപ്രിലിൽ നിർമ്മാണം ആരംഭിച്ചു. പാലം തുറക്കുന്നതോടെ ദിവസവും ഏകദേശം 70,000 വാഹനങ്ങൾ ഈ പാത ഉപയോഗിക്കുമെന്ന് എംഎംആർഡിഎ കണക്കാക്കുന്നു.
നിർമ്മാണം
മൂന്ന് പാക്കേജുകളായാണ് ഈ കടൽപാലത്തിന്റെ നിർമ്മാണം ആസൂത്രണം ചെയ്തിരിക്കുന്നത്.
ഇവ കൂടാതെ നാലാമത്തെ പാക്കേജായി ഈ പാതയിലെ ടോൾ സംവിധാനങ്ങളും ആധുനിക ഗതാഗത നിയന്ത്രണ സംവിധാനങ്ങളും പ്രാവർത്തങ്കമാകും.
ടോൾ നിരക്ക്
ഈ പാലത്തിലൂടെയുള്ള ഗതാഗതത്തിന് 2045 വരെ ടോൾ പിരിവ് ഉണ്ടാകുമെന്ന് എംഎംആർഡിഎ വ്യക്തമാക്കിയിട്ടുണ്ട്. 2016-ൽ നിർദ്ദേശിക്കപ്പെട്ടതുപ്രകാരമുള്ള ടോൾ നിരക്ക് താഴെ പറയുന്ന വിധമാണ്.
പദ്ധതിക്ക് ധനസഹായം നൽകുന്നതിൽ പ്രമുഖ ഏജൻസിയായ ജപ്പാൻ ഇന്റർനാഷണൽ കോ-ഓപ്പറേഷൻ ഏജൻസി (JICA) ടോൾ നിരക്ക് ഉയർത്തണമെന്ന് നിർദ്ദേശിക്കുകയുണ്ടായി.
അവ്രിൽ
ഒരു കെനിയൻ ഗായികയും ഗാനരചയിതാവും നടിയും വിനോദകാരിയുമാണ് ജൂഡിത്ത് ന്യാംബുര മ്വാംഗി (ജനനം 30 ഏപ്രിൽ 1986). അവ്രിൽ എന്നുമറിയപ്പെടുന്നു. കെനിയയിലെ പ്രമുഖ സംഗീത നിർമ്മാണ, റെക്കോർഡ് ലേബലുകളിലൊന്നായ ഒഗോപ ഡീജെയ്‌സുമായി അവർ മുമ്പ് ഒപ്പുവച്ചിരുന്നു.. ഒരു ഗായിക എന്ന നിലയിൽ, "മാമ", "കിതു കിമോജ", "ചോക്കോസ", "ഹകുന യൂലെ" എന്നീ സിംഗിൾസിനാൽ അവർ പ്രശസ്തയാണ്. ഒരു അഭിനേത്രി എന്ന നിലയിൽ, ഷുഗ: ലവ്, സെക്‌സ്, മണി (2012) എന്നതിൽ മിസ് ബി'ഹാവ് എന്ന കഥാപാത്രത്തെ അവതരിപ്പിച്ചതിലൂടെയാണ് അവർ കൂടുതൽ അറിയപ്പെടുന്നത്. കെനിയൻ വിനോദ വ്യവസായത്തിന് അവ്‌റിലിന്റെ സംഭാവനകൾ അവർക്ക് ഒരു എൻസുമാരി അവാർഡ്, ഒരു കിസിമ മ്യൂസിക് അവാർഡ്, ഒരു ഗോൾഡൻ മൈക്ക് അവാർഡ് രണ്ട് ചാഗുവോ ലാ ടീനീസ് അവാർഡുകൾ എന്നിവ നേടിക്കൊടുത്തു.
ജീവചരിത്രവും സംഗീത ജീവിതവും
റിഫ്റ്റ് വാലി പ്രവിശ്യയുടെ മുൻ തലസ്ഥാനമായ നകുരുവിലാണ് അവ്രിൽ ജനിച്ചതും വളർന്നതും. ഹൈസ്കൂളിൽ പഠിക്കുമ്പോൾ നാടകത്തിലും സംഗീതോത്സവങ്ങളിലും സജീവമായിരുന്നു. അവ്രിൽ പിന്നീട് ബിരുദ വിദ്യാഭ്യാസത്തിനായി നെയ്‌റോബിയിലേക്ക് താമസം മാറ്റി. 2005-ൽ, അവർ ജാസ ലോറി സംരംഭത്തിൽ പങ്കെടുക്കുകയും ഒഗോപ ഡീജേയ്സ് പ്രൊഡക്ഷന്റെ ടാലന്റ് മാനേജർ ഇമ്മാനുവൽ ബാൻഡയെ കണ്ടുമുട്ടുകയും ചെയ്തു. സംഗീതത്തിലേക്ക് കടക്കാൻ ബന്ദ അവളെ ബോധ്യപ്പെടുത്താൻ ശ്രമിച്ചെങ്കിലും, ആ സമയത്ത് അവ്രിൽ മടിച്ചുനിന്നു. അവർ 2006-ൽ നെയ്‌റോബി സർവകലാശാലയിൽ ചേരുകയും ഡിസൈൻ പഠിക്കുകയും ചെയ്തു. UoN-ലെ രണ്ടാം വർഷത്തിൽ അവർ സംഗീതത്തെ കുറിച്ചുള്ള മനസ്സ് മാറ്റി. ഒഗോപ ഡീജെയ്‌സുമായി ഒരു റെക്കോർഡ് കരാർ ഒപ്പിട്ടതിന് ശേഷം അവരുടെ ആദ്യ സിംഗിൾ "മാമ" റെക്കോർഡ് ചെയ്തു. ഈ ഗാനം 2009-ൽ പുറത്തിറങ്ങി. കെനിയയിലുടനീളമുള്ള റേഡിയോ സ്റ്റേഷനുകളിലേക്ക് അയച്ചു. അവ്രിൽ പിന്നീട് കേണൽ മുസ്തഫയുടെ "Mtaani dot com" (ചിലപ്പോൾ "mtaani.com" എന്ന് സ്റ്റൈലൈസ് ചെയ്തു) അവതരിപ്പിച്ചു. "Mtaani dot com" എന്ന സംഗീത വീഡിയോ 2009 ഒക്ടോബർ 15-ന് പുറത്തിറങ്ങി YouTube-ലേക്ക് അപ്‌ലോഡ് ചെയ്തു.
2010-ലെ "ലിയോ" (റീമിക്സ്) എന്ന സിംഗിളിൽ A.Y യുമായുള്ള അവരുടെ സഹകരണത്തെ തുടർന്നാണ് അവ്രിൽ പ്രാധാന്യം നേടാൻ തുടങ്ങിയത്. അവ്രിൽ സുഡാനീസ് ഗായിക ലാമുമായി സഹകരിച്ച് സിംഗിൾ "Changes" എന്ന പേരിൽ സുഡാനിൽ പുറത്തിറങ്ങി. 2010 നവംബറിൽ, അവർ മരിയയുടെ തകർപ്പൻ സിംഗിൾ "ചോക്കോസ"യിൽ അവതരിപ്പിച്ചു. ഈ ഗാനം നിരൂപക പ്രശംസ നേടുകയും നിരവധി റേഡിയോ എയർപ്ലേ ലഭിക്കുകയും ചെയ്തു. 2012 ജനുവരി 31-ന് അവ്രിൽ അവരുടെ "കിതു കിമോജ" എന്ന സിംഗിൾ പുറത്തിറക്കി. കെനിയൻ തീരപ്രദേശത്തുള്ള ഒരു റിസോർട്ടിൽ വെച്ചാണ് ഗാനത്തിന്റെ സംഗീത വീഡിയോ ചിത്രീകരിച്ചത്. 2013 ഫെബ്രുവരിയിൽ അവ്രിൽ "ഹകുന യൂൾ" പുറത്തിറക്കി. 2014 ജനുവരിയിൽ, ഒഗോപ ഡീജയ്‌സിൽ നിന്ന് പുറത്തുകടക്കുന്നതിനെക്കുറിച്ചുള്ള കിംവദന്തികൾ അവർ നിരസിക്കുകയും ലേബലിന്റെ എക്‌സിക്യൂട്ടീവുകളുമായുള്ള ബന്ധം ധാരണയുടെ അടിസ്ഥാനത്തിലാണ് നിർമ്മിച്ചതെന്ന് പറഞ്ഞു. 2014 മാർച്ചിൽ, ബൂംബ ബോയ്‌സിന്റെ 2014 സിംഗിൾ "പിഗ കെംഗലെ" എന്ന ഗാനത്തിന്റെ കോറസിൽ അവ്രിൽ ഇടംപിടിച്ചു. 2014 ജൂലൈയിൽ, ടസ്‌കർ മേരു 7 ആഫ്റ്റർ പാർട്ടിയിൽ അവർ അവതരിപ്പിച്ചു.
2011–12:ഷുഗ: പ്രണയം, ലൈംഗികത, പണം
ടെലിവിഷൻ സോപ്പ് ഓപ്പറയായ ഷുഗയുടെ രണ്ടാം സീസണിലാണ് അവ്രിൽ ആദ്യമായി അഭിനയിച്ചത്. ഏകഭാര്യത്വ ബന്ധങ്ങളിൽ ഉറച്ചു വിശ്വസിക്കുന്ന ഒരു സെലിബ്രിറ്റി ഗായികയായ മിസ് ബി ഹാവ് എന്ന കഥാപാത്രത്തെ അവർ അവതരിപ്പിച്ചു. ബെലിൻഡ എന്ന ഒരു ചെറിയ കഥാപാത്രത്തെയും അവർ അവതരിപ്പിച്ചു. ഷോയുടെ നിർമ്മാതാക്കൾക്കായി ഓഡിഷൻ നടത്തിയതിന് ശേഷമാണ് അവർക്ക് വേഷങ്ങൾ വാഗ്ദാനം ചെയ്തത്. 2012-ൽ ക്യാപിറ്റൽ ലൈഫ്‌സ്റ്റൈലിന് നൽകിയ അഭിമുഖത്തിൽ, രണ്ട് കഥാപാത്രങ്ങളെയും അവതരിപ്പിക്കുന്നത് ചികിത്സാപരമാണെന്നും തന്റെ സഹനടനായ നിക്ക് മുതുമയ്‌ക്ക് വേണ്ടി താൻ വളർത്തിയ വികാരങ്ങൾ കാരണം ഈ പരമ്പരയിൽ അഭിനയിക്കുന്നത് ഒരു വൈകാരിക റോളർകോസ്റ്ററാണെന്നും അവ്റിൽ പറഞ്ഞു. സീരിയലിൽ അഭിനയിക്കുന്നത് എച്ച്ഐവി/എയ്ഡ്‌സിന്റെ അപകടങ്ങളെക്കുറിച്ച് തന്നെ ഓർമ്മിപ്പിച്ചതായും അവർ പറഞ്ഞു.
2013–14:നൂസ് ഓഫ് ഗോൾഡ് (സീസൺ 5)
2013 ഫെബ്രുവരിയിൽ, ആഫ്രിക്ക മാജിക്കിലെ ലോറ വാലുബെങ്കോ, എം-നെറ്റിന്റെ നൂസ് ഓഫ് ഗോൾഡിന്റെ അഭിനേതാക്കളിൽ അവ്രിൽ ചേർന്നതായി റിപ്പോർട്ട് ചെയ്തു. അവർ ഒരു മയക്കുമരുന്ന് കടത്തുകാരിയായ കോറിൻ എന്ന കഥാപാത്രത്തെ അവതരിപ്പിച്ചു.
പുറംകണ്ണികൾ
വർഗ്ഗം:കെനിയൻ ചലച്ചിത്രനടിമാർ വർഗ്ഗം:1986-ൽ ജനിച്ചവർ
പി.കെ. വാരിയർ
'''പി. കെ. വാരിയർ (P. K. Warrier)''' എന്ന് അറിയപ്പെടുന്ന പന്ന്യംപിള്ളി കൃഷ്ണൻകുട്ടി വാരിയർ (5 ജൂൺ 1921 – 10 ജൂലൈ 2021) പ്രസിദ്ധനായ ഒരു ആയുർവേദ വൈദ്യനായിരുന്നു. കോട്ടക്കലിൽ ആണ് ജനനം. ആര്യ വൈദ്യശാലയിലെ പ്രധാന വൈദ്യനും ആ സ്ഥാപനത്തിന്റെ മാനേജിങ്ങ് ട്രസ്റ്റിയുമായിരുന്നു അദ്ദേഹം.
അചലസ്വരങ്ങൾ
സംഗീതത്തിൽ, കോമള തീവ്രഭേദങ്ങൾക്കു വിധേയമാകാതെ വർത്തിക്കുന്ന സ്വരങ്ങളെ അചലസ്വരങ്ങൾ എന്ന പേരിൽ അറിയപ്പെടുന്നു. വ്യാപകമായ സംഗീതത്തിനെല്ലാം ആധാരം സ-രി-ഗ-മ-പ-ധ-നി എന്ന സപ്തസ്വരങ്ങളാണ്. ഇവയിൽ 'സ' അഥവാ ഷഡ്ജം, 'പ' അഥവാ പഞ്ചമം ഇവയാണ് അചലസ്വരങ്ങൾ. ഇവയെ പ്രകൃതിസ്വരങ്ങളെന്നും ആധാരസ്വരങ്ങളെന്നും പറയാറുണ്ട്. കോമളതീവ്രഭേദങ്ങൾ അനുവദിക്കുന്ന രി-ഗ-മ-ധ-നി എന്ന അഞ്ചു സ്വരങ്ങളെ ചലസ്വരങ്ങളെന്നും വികൃതസ്വരങ്ങളെന്നും നാമകരണം ചെയ്തിരിക്കുന്നു. സപ്തസ്വരങ്ങളുടെ മേല്പറഞ്ഞ പ്രകൃതി-വികൃതി വൈവിധ്യങ്ങൾ സംഗീതത്തിൽ പൊതുവേ കണ്ടെത്താവുന്ന ഒരു സ്വഭാവമാണ്.
വർഗ്ഗം:സംഗീതം
പി.കെ. വാരിയർ
അവാർഡുകളും അംഗീകാരങ്ങളും
കാലിക്കറ്റ് സർവ്വകലാശാല 1999 -ൽ അദ്ദേഹത്തിനു ബഹുമാനസൂചകമായി ഡി. ലിറ്റ് നൽകുകയുണ്ടായി. മഹാരാഷ്ട്ര ഗവർണ്ണറായിരുന്ന പി.സി. അലക്സാണ്ടറിൽ നിന്നും 30 -മത് ധന്വന്തരി അവാർഡ് പി കെ വാരിയർക്കാണ് ലഭിച്ചത്. 1999 -ൽ പദ്മശ്രീയും 2010 -ൽ പദ്മഭൂഷനും ലഭിച്ചു.
അവലംബം
വർഗ്ഗം:Recipients of the Padma Bhushan വർഗ്ഗം:പത്മഭൂഷൺ നേടിയ മലയാളികൾ വർഗ്ഗം:പത്മശ്രീ പുരസ്കാരം ലഭിച്ച മലയാളികൾ വർഗ്ഗം:1921-ൽ ജനിച്ചവർ വർഗ്ഗം:ജൂൺ 5-ന് ജനിച്ചവർ വർഗ്ഗം:2021-ൽ മരിച്ചവർ വർഗ്ഗം:ജൂലൈ 10-ന് മരിച്ചവർ
വിമെൻസ് മെഡിക്കൽ കോളേജ് ഓഫ് പെൻ‌സിൽ‌വാനിയ
എം‌ഡി ബിരുദം നേടുന്നതിനായി സ്ത്രീകളെ വൈദ്യശാസ്ത്രത്തിൽ പരിശീലിപ്പിക്കുന്നതിനായി 1850 ൽ സ്ഥാപിച്ച ലോകത്തിലെ രണ്ടാമത്തെ മെഡിക്കൽ സ്ഥാപനമാണ് വുമൺസ് മെഡിക്കൽ കോളേജ് ഓഫ് പെൻ‌സിൽ‌വാനിയ (ഡബ്ല്യുഎം‌സി‌പി). ന്യൂ ഇംഗ്ലണ്ട് ഫീമെയ്ൽ മെഡിക്കൽ കോളേജ് രണ്ട് വർഷം മുമ്പ് 1848 ൽ സ്ഥാപിതമായി. യഥാർത്ഥത്തിൽ പെൻ‌സിൽ‌വാനിയയിലെ ഫീമെയ്ൽ മെഡിക്കൽ കോളേജ് എന്ന് വിളിക്കപ്പെടുന്ന ഈ കോളേജിന്റെ പേര് 1867 ൽ വുമൺസ് മെഡിക്കൽ കോളേജ് ഓഫ് പെൻ‌സിൽ‌വാനിയ എന്ന് മാറ്റി. 1861 ലാണ് ഫിലാഡൽഫിയയിലെ വുമൺസ് ഹോസ്പിറ്റൽ സ്ഥാപിതമായത്. 1970 ൽ പുരുഷന്മാരെ പ്രവേശിപ്പിക്കാൻ തീരുമാനിച്ചതോടെ കോളേജിനെ മെഡിക്കൽ കോളേജ് ഓഫ് പെൻസിൽവാനിയ (എംസിപി) എന്ന് പുനർനാമകരണം ചെയ്യപ്പെട്ടു.
1930 ൽ മൊത്തത്തിലുള്ള സൗകര്യത്തിൽ അധ്യാപനവും ആശുപത്രിയുടെ ക്ലിനിക്കൽ പരിചരണവും സംയോജിപ്പിച്ചു ഈസ്റ്റ് ഫാൾസിൽ കോളേജ് പുതിയ കാമ്പസ് തുറന്നു. രാജ്യത്തെ ഈ ലക്ഷ്യത്തോടെ നിർമ്മിച്ച ആദ്യത്തെ ആശുപത്രിയായിരുന്നു ഇത്. 1993 ൽ കോളേജും ആശുപത്രിയും ഹാനിമാൻ മെഡിക്കൽ സ്കൂളുമായി ലയിച്ചു. 2003 ൽ രണ്ട് കോളേജുകളും ഡ്രെക്സൽ യൂണിവേഴ്സിറ്റി കോളേജ് ഓഫ് മെഡിസിനിൽ ലയിച്ചു.
സ്ഥാപനം
R.C. സ്മെഡ്‌ലിയുടെ ഹിസ്റ്ററി ഓഫ് ദി അണ്ടർഗ്രൗണ്ട് റെയിൽ‌റോഡ്, ഡോ. ബാർ‌ത്തലോമിവ് ഫുസ്സലിനെ ഉദ്ധരിച്ച്, 1846 ൽ വനിതാ ഡോക്ടർമാരെ പരിശീലിപ്പിക്കുന്ന ഒരു കോളേജിന്റെ ആശയം മുന്നോട്ട് വച്ചു. അക്കാലത്ത് സ്ത്രീകൾക്ക് അവസരം ലഭിച്ചിരുന്നെങ്കിൽ ഡോക്ടറാകാമെന്ന് ബാർത്തലോമിവ് വിശ്വസിച്ച അദ്ദേഹത്തിന്റെ വേർപിരിഞ്ഞ സഹോദരിക്ക് ഇത് ഒരു ആദരാഞ്ജലിയായായിരുന്നു. അവരുടെ മകൾ ഗ്രേസിയാന ലൂയിസ് അമേരിക്കയിലെ ആദ്യത്തെ വനിതാ ശാസ്ത്രജ്ഞരിൽ ഒരാളായി. പെൻ‌സിൽ‌വാനിയയിലെ കെന്നറ്റ് സ്ക്വയറിലെ ദി പൈൻസ് എന്ന വീട്ടിലെ ഒരു മീറ്റിംഗിൽ തന്റെ ആശയം നടപ്പിലാക്കാൻ ഫുസെൽ അഞ്ച് ഡോക്ടർമാരെ ക്ഷണിച്ചു. ക്ഷണിക്കപ്പെട്ട ഡോക്ടർമാരിൽ എഡ്വിൻ ഫുസ്സൽ (ബാർത്തലോമ്യൂവിന്റെ അനന്തരവൻ) എംഡി, ഫ്രാങ്ക്ലിൻ ടെയ്‌ലർ, എംഡി, എൽവുഡ് ഹാർവി, എംഡി, സിൽ‌വെസ്റ്റർ ബേർഡ്‌സാൽ, എംഡി, ഡോ. എസ്ര മൈക്കനർ എന്നിവർ ഉൾപ്പെടുന്നു. ഗ്രേസിയാനയും പങ്കെടുത്തു. ഡോ. ഫുസ്സൽ കോളേജിനെ പിന്തുണച്ചിരുന്നുവെങ്കിലും 1850 ൽ ഫിലാഡൽഫിയയിൽ വുമൺസ് ഹോസ്പിറ്റൽ ആരംഭിച്ചതിനുശേഷം ഇതുമായി വലിയ ബന്ധമൊന്നുമില്ലായിരുന്നു.
എൽ‌വുഡ് ഹാർവി (1846 ലെ മീറ്റിംഗിൽ പങ്കെടുത്തെങ്കിലും 1852 വരെ കോളേജിൽ അദ്ധ്യാപനം ആരംഭിച്ചില്ല) എഡ്വിൻ ഫുസ്സലിനൊപ്പം സ്കൂളിനെ സജീവമായി നിലനിർത്താൻ സഹായിച്ചു. ഡോ. ഹാർവി ഒരു മുഴുവൻ കോഴ്‌സ് ലോഡ് പഠിപ്പിക്കുക മാത്രമല്ല, മറ്റൊരു പ്രൊഫസർ പിന്മാറിയപ്പോൾ രണ്ടാമത്തെ ലോഡ് എടുക്കുകയും ചെയ്തു.
ഡോ. ഹാർവിയും വൈദ്യശാസ്ത്രം തുടർന്നു. അദ്ദേഹത്തിന്റെ രോഗികളിൽ വില്യം സ്റ്റിലും കുടുംബവും ഉൾപ്പെടുന്നു. പ്രശസ്ത ഫിലാഡൽഫിയ അടിമത്വ വിരുദ്ധ പോരാളിയായ സ്റ്റിൽ പലായനം ചെയ്ത അടിമകളുടെ വിപുലമായ രേഖകൾ സൂക്ഷിക്കുകയും അടിമകളെ ഫിലാഡൽഫിയയിൽ നിന്ന് രക്ഷപ്പെടുത്തിയ ശേഷം അണ്ടർഗ്രൗണ്ട് റെയിൽ‌റോഡിന്റെ ചരിത്രകാരനായി.
പുറത്താക്കപ്പെട്ട കോളേജിലെ ഇൻസ്ട്രക്ടർ ഡോ. ജോസഫ് എസ്. ലോംഗ്ഷോർ ഹാർവിക്കെതിരെ പിന്നീട് അപകീർത്തിക്കേസ്‌ കൊടുത്തു. ലോങ്‌ഷോർ പെൻ മെഡിക്കൽ യൂണിവേഴ്‌സിറ്റിയിൽ ഒരു റൈവൽ വനിതാ മെഡിക്കൽ കോളേജ് ആരംഭിച്ചു. ലോംഗ്ഷോർ ഫീമെയ്ൽ മെഡിക്കൽ കോളേജിൽ നിന്നുള്ള മുൻ ബന്ധങ്ങൾ ഉപയോഗിച്ച് സ്വന്തം കോളേജിനായി പണം സ്വരൂപിക്കാൻ തുടങ്ങി.
ക്ലാര മാർഷൽ (1847-1931) കോളേജിൽ നിന്ന് ബിരുദം നേടി. 1888 മുതൽ 1917 വരെ ഡീൻ ആയി സേവനമനുഷ്ഠിച്ച അവർ എഡ്വിൻ ഫുസ്സലിനെ സ്കൂളിന്റെ സ്ഥാപകയായി കരുതി. മറ്റ് വിദ്യാർത്ഥികൾ ലോംഗ്ഷോറിനെയും വില്യം ജെ. മുള്ളനെയും അവരുടെ സംഭാവനകളുടെ അടിസ്ഥാനത്തിൽ പ്രാഥമിക സ്ഥാപകരായി കണക്കാക്കി. ഔദ്യോഗിക സ്ഥാപകനായാലും ഇല്ലെങ്കിലും ഈ മൂന്ന് പേരും പെൻ‌സിൽ‌വാനിയയിലെ ഫിമെയ്ൽ മെഡിക്കൽ കോളേജ് സൃഷ്ടിക്കുന്നതിൽ നിർണായക പങ്കുവഹിച്ചു.
പത്തൊൻപതാം നൂറ്റാണ്ടിന്റെ ആരംഭം മുതൽ പകുതി വരെ ഫെമിനിസ്റ്റ് പ്രസ്ഥാനം പെൻ‌സിൽ‌വാനിയയിലെ ഫിമെൽ മെഡിക്കൽ കോളേജിന് പിന്തുണ സൃഷ്ടിച്ചു. ക്വേക്കർമാരുടെ ഒരു വലിയ കൂട്ടായ്മയായ ഫിലാഡൽഫിയയിലെ സൊസൈറ്റി ഓഫ് ഫ്രണ്ട്സ് സ്ത്രീകളുടെ അവകാശ പ്രസ്ഥാനങ്ങളെയും ഫിമെയ്ൽ എംസിപിയുടെ വികസനത്തെയും പിന്തുണച്ചിരുന്നു.
എം‌സി‌പി തുടക്കത്തിൽ ഫിലാഡൽഫിയയിലെ 229 ആർച്ച് സ്ട്രീറ്റിന്റെ പിൻഭാഗത്തായിരുന്നു സ്ഥിതിചെയ്തിരുന്നത് (1858 ൽ ഫിലാഡൽഫിയ തെരുവുകളുടെ എണ്ണം മാറ്റിയപ്പോൾ വിലാസം 627 ആർച്ച് സ്ട്രീറ്റായി മാറ്റി). 1861 ജൂലൈയിൽ നോർത്ത് കോളേജ് അവന്യൂവിലെ ഫിലാഡൽഫിയയിലെ വുമൺസ് ഹോസ്പിറ്റലിൽ നിന്ന് പെൻ‌സിൽ‌വാനിയയിലെ ഫിമെയ്ൽ മെഡിക്കൽ കോളേജിന്റെ കോർപ്പറേറ്റുകളുടെ ബോർഡ് കോളേജിനായി മുറികൾ വാടകയ്ക്ക് എടുക്കാൻ തീരുമാനിച്ചു.
കൂടുതൽ ഗവേഷണം
വർഗ്ഗം:വുമൺസ് മെഡിക്കൽ കോളേജ് ഓഫ് പെൻ‌സിൽ‌വാനിയ
സെക്ഷ്വൽ അൻഹെഡോണിയ
ഒരു വ്യക്തിക്ക് രതിമൂർച്ഛയിൽ നിന്ന് ആനന്ദം അനുഭവിക്കാൻ കഴിയാത്ത അവസ്ഥയാണ് സെക്ഷ്വൽ അൻഹെഡോണിയ(Sexual anhedonia), ആനന്ദമില്ലാത്ത രതിമൂർച്ച (pleasure dissociative orgasmic disorder) എന്നും അറിയപ്പെടുന്നു. ലൈംഗികാഭിലാഷമില്ലായ്മയുടെ ഒരു വകഭേദമാണ് ഇത് എന്ന് കരുതപ്പെടുന്നു.
അവലോകനം
സാധാരണഗതിയിൽ, ഒരു മനുഷ്യന് രതിമൂർച്ഛയിൽ നിന്ന് ആനന്ദം അനുഭവിക്കാൻ കഴിയും. ഒരു പാരമ്യത്തിലെത്തുമ്പോൾ, തലച്ചോറിൽ രാസവസ്തുക്കൾ പുറപ്പെടുവിക്കുകയും ചലനസംവേദങ്ങൾ സജീവമാക്കുകയും ചെയ്യുന്നു, ഇത് പുരുഷന്മാരുടെയും സ്ത്രീകളുടെയും അനുബന്ധ ഭാഗങ്ങളിൽ പേശികളുടെ സങ്കോചത്തിന്റെ ദ്രുതചക്രങ്ങൾക്ക് കാരണമാകും. ചിലപ്പോൾ, ഈ സിഗ്നലുകൾ ശരീര ചലനങ്ങളും ശബ്ദവും പോലുള്ള മറ്റ് അനിയന്ത്രിതമായ പേശി സങ്കോചങ്ങൾക്ക് കാരണമാകും. അവസാനമായി, രതിമൂർച്ഛയുടെ സമയത്ത്, മുകളിലേക്കുള്ള ന്യൂറൽ സിഗ്നലുകൾ സെറിബ്രൽ കോർട്ടക്സിലേക്ക് പോകുകയും തീവ്രമായ ആനന്ദം അനുഭവിക്കുകയും ചെയ്യുന്നു. തകരാറുളള ആളുകൾക്ക് രതിമൂർച്ഛയിലെത്തുന്നതിനെക്കുറിച്ച് അറിയുകയും ശാരീരികഫലങ്ങൾ ഉണ്ടാകുകയും ചെയ്യുമെങ്കിലും അവർക്ക് ഒരു തരത്തിലുമുള്ള ആനന്ദം അനുഭവപ്പെടുന്നില്ല അതുമല്ലെങ്കിൽ തീരെക്കുറഞ്ഞ ആനന്ദം മാത്രമേ ലഭിക്കുകയുളളു.
കാരണങ്ങൾ
ലൈംഗിക അൻഹെഡോണിയ ഉള്ള ആളുകൾക്ക് തലച്ചോറിന്റെ പ്രാഥമിക റിവാർഡ് സെന്റർ ആയ ന്യൂക്ലിയസ് അക്കുമ്പെൻസിൽ ഡോപാമൈൻ എന്ന രാസവസ്തു പുറപ്പെടുവിക്കുന്നതിൽ  ഒരു തകരാറുണ്ടെന്ന് കരുതപ്പെടുന്നു. ചിരി, ആസക്തി, സംഗീതം എന്നിവയുൾപ്പെടെയുള്ള ആഹ്ലാദകരമായ പ്രവർത്തനങ്ങളിൽ തലച്ചോറിന്റെ ഈ ഭാഗം ഒരു പങ്കുവഹിക്കുന്നതായി കരുതപ്പെടുന്നു. കൂടാതെ, വിഷാദം, മയക്കുമരുന്ന് ആസക്തി, ഉയർന്ന അളവിലുള്ള പ്രോലാക്റ്റിൻ, കുറഞ്ഞ ടെസ്റ്റോസ്റ്റിറോൺ, ചില മരുന്നുകളുടെ ഉപയോഗം എന്നിവ ഡോപാമൈനെ തടയുന്നതിൽ ഒരു പങ്കു വഹിക്കുമെന്ന് കരുതപ്പെടുന്നു. സുഷുമ്നാ നാഡിക്ക് ക്ഷതം അല്ലെങ്കിൽ വിട്ടുമാറാത്ത ക്ഷീണം എന്നിവയും ഇടയ്ക്കിടെ ഈ തകരാറിന് കാരണമായേക്കാം. പ്രായവും ഈ അസുഖത്തിന് കാരണമാകാം. ഇൻഫ്ലുവൻസ, ക്യാൻസർ തുടങ്ങിയ പകർച്ചവ്യാധികളാണ് മറ്റ് കാരണങ്ങൾ.
ചികിത്സ
ലൈംഗികാനുഭൂതിയില്ലായ്മയെ നേരിടാൻ രോഗികളെ സഹായിക്കുന്നതിന് നിരവധി ചികിത്സാ രീതികൾ രൂപപ്പെടുത്തിയിട്ടുണ്ട്. വ്യക്തിയുടെ സാംസ്കാരികവും മതപരവുമായ മുൻകാല ആഘാതങ്ങൾ, ദുരുപയോഗം, വിലക്കുകൾ എന്നിവ പര്യവേക്ഷണം ചെയ്യുന്ന ഒരു രീതിയാണ് മാനസിക ഘടകങ്ങളുടെ പര്യവേക്ഷണം. രതിമൂർച്ഛയെക്കുറിച്ചുള്ള അവന്റെ അല്ലെങ്കിൽ അവളുടെ പ്രതീക്ഷകൾ പുനഃക്രമീകരിക്കുന്നതിനും പരിശോധിക്കുന്നതിനും സഹായിക്കുന്നതിനുള്ള ഒരു മാർഗമായി ലൈംഗികചികിത്സയും ഉപയോഗിക്കാം. ചില അസുഖങ്ങൾക്കുളള മരുന്നുകളും ഒരു ഘടകമാണ്. കഴിക്കുന്ന മരുന്നുകളിൽ മാറ്റം വരുത്തി ഇത് പരിഹരിക്കാവുന്നതാണ്. കൂടാതെ, രക്തപരിശോധനയിലൂടെ ആനന്ദത്തെ തടയുന്ന ഹോർമോണുകളുടെയും മറ്റു ഘടകങ്ങളുടെയും അളവ് നിർണ്ണയിക്കാൻ കഴിയും. ഓക്സിടോസിൻ പോലുള്ള ഡോപാമൈൻ വർദ്ധിപ്പിക്കുന്ന മരുന്നുകളുപയോഗിച്ചും ഈ അവസ്ഥയെ ചികിത്സിക്കാം. പൊതുവേ, മാനസികവും ശാരീരികവുമായ ചികിത്സകളുടെ സംയോജനമാണ് ഈ അസുഖത്തിന് ശുപാർശ ചെയ്യുന്നത്.
ഗ്രന്ഥസൂചിക
വർഗ്ഗം:ലൈംഗികത
സിതി നൂർ ജന്ന ജൊഹന്ദിനി
ഇന്തോനേഷ്യയിലെ ഒരു ഇസ്‌ലാമിക പണ്ഡിതയാണ് സിതി നൂർ ജന്ന ജൊഹന്ദിനി. രാജ്യത്തെ ആദ്യ വനിതാ മുസ്‌ലിം സംഘടനയായ ഐസീസിയയുടെ നേതാവും സ്ത്രീ തൊഴിലാളി സംഘടനയായ യസന്തിയുടെ സ്ഥാപകരിലൊരാളുമാണ് സിതി നൂർ ജന്ന.
അവലംബങ്ങൾ
വർഗ്ഗം:1958-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
അൽതമഹ-ഹ
ജോർജിയയിലെ നാടോടിക്കഥകളിൽ, തെക്കുകിഴക്കൻ ജോർജിയയിലെ അൽതാമഹ നദിയുടെ (അതിന്റെ പേരിലാണ് ഇതിന് പേര് നൽകിയിരിക്കുന്നത്) അസംഖ്യം ചെറിയ അരുവികളിലും ഉപേക്ഷിക്കപ്പെട്ട നെൽവയലുകളിലും വസിക്കുന്നതായി ആരോപിക്കപ്പെടുന്ന ഒരു ഐതിഹാസിക ജീവിയാണ് അൽതമഹ-ഹ (അല്ലെങ്കിൽ ആൾട്ടി). ഡാരിയനിലും മക്കിന്റോഷ് കൗണ്ടിയിലെ മറ്റിടങ്ങളിലും ദൃശ്യങ്ങൾ പ്രത്യേകിച്ച് റിപ്പോർട്ട് ചെയ്യപ്പെട്ടിട്ടുണ്ട്.
ദി ബ്രൺസ്‌വിക്ക് ന്യൂസ് പറയുന്നതനുസരിച്ച്, ഇതിഹാസത്തിന്റെ വേരുകൾ മസ്‌കോജി പാരമ്പര്യത്തിലാണ്. ഈ സൃഷ്ടിയുടെ കാരണമായി സമീപകാലത്ത് കണ്ടതിന് സാധ്യമായ ഐഡന്റിറ്റിയായി ഒരു അലിഗേറ്റർ ഗാർ നിർദ്ദേശിക്കപ്പെട്ടിട്ടുണ്ട്.
പി. ഉണ്ണി
കേരളത്തിലെ പൊതുപ്രവർത്തകനും പ്രമുഖ സി.പി.ഐ.എം. നേതാവും ഒറ്റപ്പാലം നിയമസഭാ മണ്ഡലത്തിൽ നിന്നുള്ള നിയമസഭാ സമാജികനുമാണ് '''പി. ഉണ്ണി'''.
ജീവിതരേഖ
പാലക്കാട് ജില്ലയിലെ ആനക്കര ഗ്രാമപഞ്ചായത്തിലെ കുമ്പിടി സ്വദേശിയാണ്. കോയമ്പത്തൂരിലെ പോത്തന്നൂരിൽ റെയിൽവേ സിഗ്നൽ ആൻഡ് ടെലഗ്രാഫ് വിഭാഗത്തിൽ ഉണ്ടായിരുന്ന ഉദ്യോഗം ഉപേക്ഷിച്ചാണ് കെ.എസ്.വൈ.എഫിലൂടെ ഉണ്ണി പൊതുരംഗത്തത്തെിയത്.
അവലംബം
വർഗ്ഗം:ജൂലൈ 11-ന് ജനിച്ചവർ വർഗ്ഗം:1947-ൽ ജനിച്ചവർ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:പതിനാലാം കേരളനിയമസഭാ അംഗങ്ങൾ
ലിവ് ആൻഡ് മാഡി
ഒരു അമേരിക്കൻ ടെലിവിഷൻ ഹാസ്യ പരമ്പരയാണ് ലിവ് ആൻഡ് മാഡി.
വർഗ്ഗം:പുതുമുഖലേഖനം
പിങ്ക് പെപ്പർകോൺ
പെറുവിയൻ പെപ്പർട്രീ എന്നറിയപ്പെടുന്ന ഷിനസ് മോള്ളെ കുറ്റിച്ചെടിയിൽ നിന്ന് ലഭിക്കുന്ന ഉണങ്ങിയ ബെറിയാണ് പിങ്ക് പെപ്പർകോൺ.' ഇത് പൈപ്പർ (Piper) എന്ന ജനുസ്സിൽ നിന്നുള്ള ഒരു സസ്യത്തിന്റെ ഉണങ്ങിയ ഫലം ആണെങ്കിലും പെപ്പർകോണുകളുമായി സാമ്യമുള്ളതിനാൽ അവയെ പിങ്ക് പെപ്പർകോണുകൾ എന്നു വിളിക്കുന്നു. അതിനുപുറമേ കുരുമുളകിന്റെ സുഗന്ധവും ഇതിന് കാണപ്പെടുന്നു. കശുവണ്ടി കുടുംബത്തിലെ അംഗങ്ങൾ എന്ന നിലയിൽ ഇത് ട്രീ നട്ട് അലർജി മൂലമുള്ള അനാഫൈലാക്സിസ് ഉൾപ്പെടെയുള്ള അലർജി പ്രവർത്തനങ്ങൾക്ക് കാരണമാകാം.
ഇതുമായി ബന്ധപ്പെട്ട സ്പീഷീസായ ഷിനസ് ടെറിബിൻതിഫോളിയയുടെ (Schinus terebinthifolia) (ബ്രസീലിയൻ കുരുമുളക്) ഉണങ്ങിയ ബെറികളെ പിങ്ക് പെപ്പർകോൺ (baies roses de Bourbon) എന്നു വിളിക്കുന്നു. ഈ കുറ്റിച്ചെടിയുടെ ഉണങ്ങിയ ബെറികളെ പാചകത്തിൽ സുഗന്ധവ്യഞ്ജനമായി ഉപയോഗിക്കുന്നു. 1598-ൽ ബ്രസീലിയൻ കുരുമുളക് ഫ്ലോറിഡയിലേക്ക് കൊണ്ടുവന്നത് ഒരു അലങ്കാര സസ്യമായിട്ടായിരുന്നു. ഒടുവിൽ അത് "ഫ്ലോറിഡ ഹോളി" എന്ന് അറിയപ്പെടാൻ തുടങ്ങി.
1982-ൽ ഫുഡ് ആൻഡ് ഡ്രഗ് അഡ്മിനിസ്ട്രേഷൻ (എഫ്ഡിഎ) ഫ്രാൻസിൽ നിന്നും ബ്രസീലിലെ കുരുമുളക് ഉല്പന്നങ്ങൾ അമേരിക്കയിലേയ്ക്ക് ഇറക്കുമതി നിരോധിച്ചു. ബെറികൾ ഭക്ഷിക്കുന്നവർക്ക് വീർത്ത കണ്ണുകൾ, ദഹനക്കേട് തുടങ്ങി നഞ്ചിന് (poison ivy) സമാനമായ അലർജി അസുഖ ലക്ഷണങ്ങൾ ഉണ്ടാക്കുമെന്ന് വാദിക്കുന്നു. നിർദ്ദേശിക്കപ്പെട്ട സാഹചര്യങ്ങളിൽ വളരുന്ന ബെറികൾ ഭക്ഷിക്കാൻ സുരക്ഷിതമാണെന്ന് ഫ്രാൻസ് ഗവൺമെന്റ് അഭിപ്രായപ്പെട്ടു. അമേരിക്ക പിന്നീട് നിരോധനം പിൻവലിച്ചു. പെറുവിയൻ കുരുമുളകിന്റെ ഫലവും ഇലകളും വിഷം നിറഞ്ഞതാണ്. പ്രത്യേകിച്ച് കോഴി, പന്നികൾ, പശുക്കിടാങ്ങൾ എന്നിവയെ ബാധിക്കുന്നു. പഴം കഴിച്ചതിനുശേഷം കൊച്ചുകുട്ടികൾക്ക് ഛർദ്ദിയും വയറിളക്കവും അനുഭവപ്പെട്ടതായി രേഖകൾ നിലവിലുണ്ട്. നിലവിൽ പിങ്ക് പെപ്പർകോണിന്റെ രണ്ടു ഇനങ്ങളും "പൊതുവെ സുരക്ഷിതമെന്ന് അംഗീകരിച്ചത് (GRAS) ആയി FDAയും അംഗീകരിക്കുന്നു.
അവലംബം
വർഗ്ഗം:കുരുമുളക് വർഗ്ഗം:ഉണക്കിയ പഴങ്ങൾ വർഗ്ഗം:സുഗന്ധവ്യഞ്ജനങ്ങൾ വർഗ്ഗം:അലങ്കാരസസ്യങ്ങൾ
മുഞ്ഞിനാട് പത്മകുമാർ
ഒരു മലയാളകവിയും വിവർത്തകനുമാണ് '''ഡോ. മുഞ്ഞിനാട് പത്മകുമാർ'''.
സാഹിത്യജീവിതം
മലയാള സാഹിത്യത്തിൽ ബിരുദാനന്തര ബിരുദം നേടിയ ഇദ്ദേഹം ആത്മീയ ഉണർവ് രമണ മഹർഷിയുടെ സ്വാധീനത്തിൽ എന്ന വിഷയത്തിലാണ് ഡോക്ടറേറ്റ് നേടിയത്. കവിത, സംഗീതം, ചരിത്രം, ബാലസാഹിത്യം, വിമർശനം, തത്ത്വചിന്ത, വിവർത്തനം തുടങ്ങിയ മേഖലകളിലായി മുപ്പത്തിലഞ്ചിലേറെ കൃതികൾ പ്രസിദ്ധീകരിച്ചിട്ടുണ്ട്.
പാസിഫ്ലോറ അലറ്റ
ആമസോൺ, പെറു മുതൽ കിഴക്കൻ ബ്രസീൽ വരെയുള്ള തദ്ദേശവാസിയായ 'പാസിഫ്ലോറ അലറ്റ അല്ലെങ്കിൽ വിങ്ഡ് -സ്റ്റെം പാഷൻ ഫ്ളവർ സപുഷ്പിയായ പാസ്സിഫ്ലോറ ജീനസിലെ ഒരു സ്പീഷീസ് ആണ്. 6 മീറ്റർ (20 അടി) അല്ലെങ്കിൽ അതിലധികവും വളരുന്ന ഈ നിത്യഹരിത ആരോഹിസസ്യത്തിൽ പാഷൻ ഫ്രൂട്ട് എന്ന ഭക്ഷ്യയോഗ്യമായ ഫലങ്ങളും കാണപ്പെടുന്നു..
പുറം കണ്ണികൾ
വർഗ്ഗം:വള്ളിച്ചെടികൾ വർഗ്ഗം:തെക്കേ അമേരിക്കയിലെ സസ്യജാലം വർഗ്ഗം:ബ്രസീലിലെ സസ്യങ്ങൾ വർഗ്ഗം:പാസ്സിഫ്ലോറേസി
ഡി ലിറ്റ് ബിരുദം
പലരാജ്യങ്ങളിലും ഏതെങ്കിലും മേഖലകളിൽ വലിയ സംഭാവനകൾ നൽകിയിടുള്ള ആൾക്കാർക്ക് നൽകുന്ന ഒരു ബഹുമതിയാണ് ഡി ലിറ്റ് ബിരുദം (Doctor of Letters). D.Litt.; Litt.D.; D. Lit.; or Lit. D. എന്നെല്ലാം ഇത് അറിയപ്പെടുന്നുണ്ട്.
വർഗ്ഗം:അക്കാദമിക ബിരുദങ്ങൾ
അവ്രോമാൻ
അവ്രോമാൻ അല്ലെങ്കിൽ ഹവ്രാമൻ  പടിഞ്ഞാറൻ ഇറാനിലെ കുർദിസ്ഥാൻ, കെർമാൻഷാ എന്നീ പ്രവിശ്യകളിലും ഇറാഖിലെ വടക്കുകിഴക്കൻ കുർദിസ്ഥാൻ മേഖലയിലുമായി സ്ഥിതി ചെയ്യുന്ന ഒരു പർവതപ്രദേശമാണ്. ഹവ്രാമൻ മേഖലയുടെ പ്രധാന ഭാഗം ഇറാനിലാണ് സ്ഥിതി ചെയ്യുന്നത്. മധ്യ-കിഴക്കൻ താഴ്‌വരയുടെ രണ്ട് ഘടകങ്ങളും (കുർദിസ്ഥാൻ പ്രവിശ്യയിലെ ഷവാരോയും തഖ്തും); പടിഞ്ഞാറൻ താഴ്വരയും (കെർമാൻഷാ പ്രവിശ്യയിലെ ലാഹോൺ) ഇതിൽ ഉൾക്കൊള്ളുന്നു. ഈ രണ്ട് താഴ്‌വരകളിലെയും മനുഷ്യവാസ രീതി സഹസ്രാബ്ദങ്ങളായി പരുക്കൻ പർവത പരിസ്ഥിതിയുമായി പൊരുത്തപ്പെട്ടിരിക്കുന്നു.
2026 ഫിഫ വേൾഡ് കപ്പ്
2026 ഫിഫ ലോകകപ്പ് 23-ാമത്തെ ഫിഫ ലോകകപ്പ് ആയിരിക്കും.
കാനഡ, മെക്സിക്കോ, യുണൈറ്റഡ് സ്റ്റേറ്റ്സ് എന്നീ മൂന്ന് വടക്കേ അമേരിക്കൻ രാജ്യങ്ങളിലെ 16 നഗരങ്ങൾ സംയുക്തമായാണ് ടൂർണമെന്റ് സംഘടിപ്പിക്കുന്നത്. ക്വാർട്ടർ ഫൈനൽ മുതലുള്ള എല്ലാ മത്സരങ്ങളും ഉൾപ്പെടെ അറുപത് മത്സരങ്ങൾക്ക് അമേരിക്ക ആതിഥേയത്വം വഹിക്കുമ്പോൾ അയൽരാജ്യങ്ങളായ കാനഡയും മെക്സിക്കോയും 10 മത്സരങ്ങൾ വീതമാണ് ആതിഥേയത്വം വഹിക്കുന്നത്.
മൂന്ന് രാജ്യങ്ങൾ ആദ്യമായി ആതിഥേയത്വം വഹിക്കുന്ന ടൂർണമെന്റായിരിക്കും. നിലവിലുള്ള 32 ൽ നിന്ന് വിപുലീകരിച്ചു 48 ടീമുകൾ ഉൾപ്പെടുന്ന ആദ്യ ടൂർണമെന്റായിരിക്കും ഈ ടൂർണമെന്റ്.
മോസ്‌കോയിൽ നടന്ന 68-ാമത് ഫിഫ കോൺഗ്രസിലെ അന്തിമ വോട്ടിങ്ങിൽ യുണൈറ്റഡ് 2026 ബിഡ്  റിവൽ ബിഡ്  ബൈ  മൊറോക്കോ  യെ പരാജയപ്പെടുത്തി ആതിഥേയത്വം കരസ്ഥമാക്കി.
2002 ന് ശേഷം ഒന്നിലധികം രാജ്യങ്ങൾ ആതിഥേയത്വം വഹിക്കുന്ന ആദ്യ ലോകകപ്പാണിത്. രണ്ടിലധികം രാജ്യങ്ങൾ ആതിഥേയത്വം വഹിക്കുന്ന ആദ്യ ലോകക്കപ്പും ഇതാവും. 1970, 1986 ടൂർണമെന്റുകൾക്ക് ആതിഥേയത്വം വഹിച്ചതോടെ, മൂന്ന് തവണ പുരുഷ ലോകകപ്പിന് ആതിഥേയത്വം വഹിക്കുന്ന അല്ലെങ്കിൽ സഹ-ആതിഥേയത്വം വഹിക്കുന്ന ആദ്യ രാജ്യമായി മെക്സിക്കോ മാറും.
1994 -ലാണ് അമേരിക്ക അവസാനമായി ലോകകപ്പിന് ആതിഥേയത്വം വഹിച്ചത്. കാനഡ ഇതാദ്യമായാണ് പുരുഷ ടൂർണമെന്റിന് ആതിഥേയത്വം വഹിക്കുന്നത് അല്ലെങ്കിൽ സഹ-ആതിഥേയത്വം വഹിക്കുന്നത്.
യുവേഫയുടെ പ്രസിഡന്റായിരുന്ന മൈക്കൽ പ്ലാറ്റിനി, അന്ന് 2013 ഒക്ടോബറിൽ ടൂർണമെന്റ് ടീമുകളേ  വിപുലീകരിച്ചു 40 ആക്കുവാൻ നിർദ്ദേശിച്ചിരുന്നു,    തുടർന്ന് ഫിഫ പ്രസിഡന്റ് ജിയാനി ഇൻഫാന്റിനോയും 2016 മാർച്ചിൽ ഈ ആശയം നിർദ്ദേശിച്ചു. അങ്ങനെ 32 ടീം ഫോർമാറ്റിൽ നിന്ന് ടൂർണമെന്റിൽ പങ്കെടുക്കുന്നവരുടെ എണ്ണം വർദ്ധിപ്പിക്കാനുള്ള ആഗ്രഹം 2016 ഒക്ടോബർ 4 ന് പ്രഖ്യാപിച്ചു. നാല് വിപുലീകരണ ഓപ്ഷനുകളും പരിഗണിച്ചു:
ഹോസ്റ്റ് തിരഞ്ഞെടുക്കൽ
ലഘുചിത്രം| ആറ് കോൺഫെഡറേഷനുകളുള്ള ലോക ഭൂപടം ലഘുചിത്രം| 2026 എഡിഷൻ ആതിഥേയരുടെ പ്രഖ്യാപനത്തിന് ശേഷം ലോകകപ്പ് ആതിഥേയരുടെ ഭൂപടം.
വർഗ്ഗം:ഫിഫ ലോകകപ്പ് ഫുട്ബോൾ ടൂർണമെന്റുകൾ
ടബുല റോജേരിയാന
സിസിലിയിലെ രാജാവിനായി മുഹമ്മദ് അൽ ഇദ്‌രീസി തയ്യാറാക്കിയ അറ്റ്ലസാണ് ടബുല റോജേരിയാന (نزهة المشتاق في اختراق الآفاق).
റോജറിന്റെ ഭൂപടം എന്നർത്ഥം വരുന്ന ടബുല റോജേരിയാന തയ്യാറാക്കാനായി പതിനഞ്ച് വർഷത്തോളം അൽ ഇദ്‌രീസി സിസിലിയിലെ നോർമൻ രാജാവായിരുന്ന റോജറിന്റെ കൊട്ടാരത്തിൽ താമസിച്ചു. 1154-ലാണ് ഭൂപടം പ്രസിദ്ധീകരിക്കുന്നത്.
വിവരണം
ഏഴ് കാലാവസ്ഥാ മേഖലകളായി ഗ്രന്ഥം വിഭജിക്കപ്പെട്ടിരിക്കുന്നു. ഇവയോരോന്നും പത്ത് വിഭാഗങ്ങളായി വിവരിക്കപ്പെടുന്നു. യൂറേഷ്യൻ ഭൂഖണ്ഡത്തെ പൂർണ്ണമായും കാണിക്കുന്ന ഭൂപടങ്ങൾ ഈ ശേഖരത്തിലുണ്ടെങ്കിലും ആഫ്രിക്കയുടെ ഉത്തരഭാഗങ്ങൾ മാത്രമേ ഇതിൽ കാണിക്കുന്നുള്ളൂ. എഴുപത് അധ്യായങ്ങൾക്കോരോന്നിനും സമഗ്ര വിവരണങ്ങളോടൊപ്പം അനുബന്ധ ഭൂപടങ്ങളും നൽകിയിരിക്കുന്നു. വടക്കുദിക്ക് താഴെയായി വരുന്ന രൂപത്തിലാണ് ഭൂപടങ്ങൾ രേഖപ്പെടുത്തിയിരിക്കുന്നത്.
പാസിഫ്ലോറ സൻഗ്വിനോലെന്റ
പാസിഫ്ലോറ സൻഗ്വിനോലെന്റ അല്ലെങ്കിൽ ബ്ലഡ് റെഡ് പാഷൻ ഫ്ളവർ ഇക്വഡോറിൽ നിന്നുള്ള പാഷൻ ഫ്ളവർ പൂച്ചെടികളുടെ ഒരു ഇനം ആണ്.
അവലംബം
വർഗ്ഗം:വള്ളിച്ചെടികൾ വർഗ്ഗം:പാസ്സിഫ്ലോറേസി
ടാകിൻ
കിഴക്കൻ ഹിമാലയത്തിൽ കാണുന്ന വംശനാശഭീഷണി നേരിടുന്ന ഒരു ജീവിയാണ് ടാകിൻ (ബുഡോർകാസ് ടാക്സികളർ Budorcas taxicolor; ). മിഷ്മി ടാകിൻ (B. t. taxicolor); സുവർണ്ണ ടാകിൻ (B. t. bedfordi); ടിബറ്റൻ ടാകിൻ (B. t. tibetana); ഭൂട്ടാൻ ടാകിൻ (B. t. whitei) എന്നിങ്ങനെ നാല് ഉപജാതികളാണുള്ളത്. പണ്ട് മസ്ക്ഓക്സ് എന്ന ജീവിക്കൊപ്പം ഓവിബോവിനി എന്ന ഗോത്രത്തിലാണ് ടാകിനെ ഉൾപ്പെടുത്തിയിരുന്നതെങ്കിലും അടുത്ത കാലത്തായി നടന്ന മൈറ്റോകോൺഡ്രിയൽ ഗവേഷണങ്ങൾ കാണിക്കുന്നത് ഈ ജീവിക്ക് ഓവിസ് (ആടുകൾ) എന്ന ഗോത്രത്തിനോടാണ് കൂടുതൽ അടുപ്പമെന്നാണ്. കാഴ്ചയ്ക്ക് മസ്ക്ഓക്സ് എന്ന ജീവിയോടുള്ള സാമ്യം കൺവേർജന്റ് പരിണാമത്താലുണ്ടായതാണ്. ഇത് ഭൂട്ടാനിലെ ദേശീയമൃഗമാണ്.
സാൻഡി സ്റ്റോൺ
ഒരു അമേരിക്കൻ അക്കാദമിക് സൈദ്ധാന്തികയും മാധ്യമ സൈദ്ധാന്തികയും എഴുത്തുകാരിയും പ്രകടന കലാകാരിയുമാണ് അല്ലുക്വെയർ റോസാൻ "സാൻഡി" സ്റ്റോൺ (ജനനം: 1936 ). നിലവിൽ അസോസിയേറ്റ് പ്രൊഫസറും അഡ്വാൻസ്ഡ് കമ്മ്യൂണിക്കേഷൻ ടെക്നോളജീസ് ലബോറട്ടറിയുടെ (ആക്റ്റ് ലാബ്) സ്ഥാപക ഡയറക്ടറും ഓസ്റ്റിനിലെ ടെക്സസ് സർവ്വകലാശാലയിലെ റേഡിയോ-ടിവി-ഫിലിം വിഭാഗത്തിലെ ന്യൂ മീഡിയ ഓർഗനൈസേഷന്റെ തുടക്കക്കാരിയുമാണ്. അതോടൊപ്പം യൂറോപ്യൻ ഗ്രാജുവേറ്റ് സ്കൂൾ ഇജിഎസിലെ വോൾഫ്ഗാംഗ് കോഹ്ലർ മീഡിയ പെർഫോമൻസ് പ്രൊഫസറും ബാൻഫ് സെന്ററിലെ സീനിയർ ആർട്ടിസ്റ്റും ഇർവിൻ കാലിഫോർണിയ സർവകലാശാലയിലെ ഹ്യൂമാനിറ്റീസ് റിസർച്ച് ഇൻസ്റ്റിറ്റ്യൂട്ട് ഫെലോയുമാണ്. ഫിലിം, മ്യൂസിക്, പരീക്ഷണാത്മക ന്യൂറോളജി, റൈറ്റിംഗ്, എഞ്ചിനീയറിംഗ്, കമ്പ്യൂട്ടർ പ്രോഗ്രാമിംഗ് എന്നിവയിൽ സ്റ്റോൺ പ്രവർത്തിക്കുകയും എഴുതുകയും ചെയ്തിട്ടുണ്ട്. ട്രാൻസ്‌ജെൻഡറായ സ്റ്റോൺ അക്കാദമിക് ഡിസിപ്ലിൻ ഓഫ് ട്രാൻസ്‌ജെൻഡർ സ്റ്റഡീസിന്റെ സ്ഥാപകയായി കണക്കാക്കപ്പെടുന്നു. അവർ ആർട്ട്ഫോറം, വയർഡ്, മോണ്ടോ 2000, മറ്റ് പ്രസിദ്ധീകരണങ്ങൾ എന്നിവയിൽ മുഖചിത്രം നല്കുകയും ട്രേസൗട്ട് പോലുള്ള ഡോക്യുമെന്ററികൾക്കായി അഭിമുഖം നടത്തുകയും ചെയ്തു.
ആദ്യകാല ജീവിതവും കരിയറും
തനിക്ക് ഔപചാരിക വിദ്യാഭ്യാസം ഇഷ്ടമല്ലായിരുന്നുവെന്നും യൂണിവേഴ്സിറ്റി പ്രൊഫസർമാരുടെ ഓഡിറ്റിംഗ് ക്ലാസുകളാണ് താൻ ഇഷ്ടപ്പെടുന്നതെന്നും സ്റ്റോൺ പ്രസ്താവിച്ചു. ബെൽ ടെലിഫോൺ ലബോറട്ടറികളിൽ താൻ ജോലി ചെയ്തിരുന്നതായും പിന്നീട് സ്വന്തം ഗവേഷണത്തെ പിന്തുണയ്ക്കുന്നതിനായി ചെറിയ ജോലികൾ ചെയ്തതായും അവർ പറഞ്ഞു. പിന്നീട് 1965-ൽ മേരിലാൻഡിലെ അനാപോളിസിലെ സെന്റ് ജോൺസ് കോളേജിൽ നിന്ന് ബിഎ ബിരുദം നേടി.
റെക്കോർഡിംഗ് എഞ്ചിനീയർ, സയൻസ് ഫിക്ഷൻ, കമ്പ്യൂട്ടിംഗ്
1960-കളുടെ അവസാനത്തിൽ സ്റ്റോൺ ന്യൂയോർക്ക് സിറ്റിയിലേക്ക് താമസം മാറുകയും തുടക്കത്തിൽ ഈസ്റ്റ് കോസ്റ്റിലും പിന്നീട് വെസ്റ്റ് കോസ്റ്റിലും ഒരു റെക്കോർഡിംഗ് എഞ്ചിനീയറായി ഒരു കരിയർ ആരംഭിക്കുകയും ചെയ്തു. 1969-ൽ, സൈഗോട്ട് മാസികയ്ക്കുവേണ്ടി ജിമി ഹെൻഡ്രിക്സിനൊപ്പം റെക്കോർഡ് പ്ലാന്റ് സ്റ്റുഡിയോയിൽ ഏപ്രിൽ 7-ന് നടന്ന ഒരു റെക്കോർഡിംഗ് സെഷനെ കുറിച്ച് സ്റ്റോൺ എഴുതി. പത്രപ്രവർത്തകൻ ഡേവിഡ് എസ്. ബെന്നഹൂമിന്റെ അഭിപ്രായത്തിൽ, സ്റ്റോൺ "നീളമുള്ള കറുത്ത മുനമ്പും മുഴുവൻ താടിയും ധരിച്ചിരുന്നു."
1970-കളുടെ തുടക്കത്തിൽ, ദി മാഗസിൻ ഓഫ് ഫാന്റസി ആൻഡ് സയൻസ് ഫിക്ഷനിലും ഗാലക്സി മാസികയിലും സാൻഡി ഫിഷർ എന്ന തൂലികാനാമത്തിൽ നിരവധി സയൻസ് ഫിക്ഷൻ ഭാഗങ്ങൾ സ്റ്റോൺ പ്രസിദ്ധീകരിച്ചു.
1974-ൽ സ്റ്റോൺ മുഖ്യധാരാ റെക്കോർഡിംഗിൽ നിന്ന് പിന്മാറുകയും കാലിഫോർണിയയിലെ സാന്താക്രൂസിൽ സ്ഥിരതാമസമാക്കുകയും പാലോ ആൾട്ടോയിലെ സ്റ്റാൻഫോർഡ് ജെൻഡർ ഡിസ്ഫോറിയ പ്രോഗ്രാമിൽ ഡൊണാൾഡ് ലോബിനൊപ്പം ലിംഗമാറ്റത്തിന് വിധേയനാകുകയും ചെയ്തു. അവളുടെ സുഹൃത്ത് റോബർട്ട് എ. ഹെയ്ൻലീന്റെ ദി പപ്പറ്റ് മാസ്റ്റേഴ്‌സ് (1951) എന്ന നോവലിലെ ഒരു കഥാപാത്രത്തിൽ നിന്നാണ് "അല്ലുക്വയർ" എന്ന പേര് വന്നത്.
പുറംകണ്ണികൾ
വർഗ്ഗം:1936-ൽ ജനിച്ചവർ
സാം ആൻഡ് കാറ്റ്
ഒരു അമേരിക്കൻ ടെലിവിഷൻ ഹാസ്യ പരമ്പരയാണ് സാം ആൻഡ് കാറ്റ്.
വർഗ്ഗം:പുതുമുഖലേഖനം
അംഗുലേറ്റ
കുളമ്പുകളുള്ള സസ്തനികളുടെ പൊതുനാമമാണ് അംഗുലേറ്റ'. മറ്റുവിധത്തിൽ അത്യധികം വൈവിധ്യങ്ങൾ ഈ ജന്തുക്കൾ തമ്മിലുണ്ടെങ്കിലും എല്ലാ അംഗുലേറ്റകളും സസ്യഭുക്കുകളാണ്. ഇവയുടെ ശരീരഘടന പൊതുവേയും, ദഹനേന്ദ്രിയഘടന പ്രത്യേകിച്ചും സസ്യാഹാരശീലം സുഗമമാക്കാൻ തക്കവണ്ണം പരിണമിച്ചതാണ്. ആട്, പശു, മാൻ‍, ഒട്ടകം, കുതിര, സീബ്ര, ആന, മുയലിനോളം മാത്രം വലിപ്പമുള്ള ഹൈറക്കോയ്ഡ്, കടൽപശു തുടങ്ങിയവയെല്ലാം അംഗുലേറ്റകളാണ്. ഇവയിൽ ഒടുവിൽ പറഞ്ഞ ചില ജന്തുക്കൾക്ക് പാദാന്തങ്ങളിൽ കുളമ്പിനുപകരം നഖമോ നഖരമോ തന്നെയാണ് ഇന്നും ഉള്ളത്. എന്നാൽ മറ്റു ലക്ഷണങ്ങളിൽ ഇവയെല്ലാം അംഗുലേറ്റകൾ തന്നെ.
എണ്ണത്തിലും വൈവിധ്യത്തിലും സസ്തനികളിൽ ഏറ്റവും പ്രമുഖവിഭാഗമാണ് അംഗുലേറ്റ. ക്രെട്ടേഷ്യസ് കല്പത്തിൽ (ആറുകോടി വർഷങ്ങൾക്കു മുമ്പ്) സസ്യാഹാരികളായ സസ്തനികൾ ഉണ്ടായിരുന്നില്ല. പ്രാണിഭക്ഷണമുപേക്ഷിച്ച് ചില സസ്തനികൾ സസ്യാഹാരം സ്വീകരിച്ചു തുടങ്ങിയ പാലിയോസീൻ യുഗത്തിലാണ്. ആദ്യകാലത്തെ ഈ സസ്യാഹാരികൾ കോണ്ടിലാർത്തുകൾ (Condylarths) എന്ന പേരിലറിയപ്പെടുന്നു. ഈ മൃഗവർഗം അതിവേഗം അനവധി പ്രരൂപങ്ങൾക്ക് ഇടകൊടുത്തു. ഇയോസീൻഘട്ടം പകുതിയായപ്പോഴേക്ക് അംഗുലേറ്റകളുടെ വൈവിധ്യം പ്രകടമായിത്തുടങ്ങി. ആന, കുതിര എന്നിവയുടെയും പന്നിപോലുള്ള മറ്റു ചിലതിന്റെയും പൂർവികർ ഈ വേളയിൽ പ്രത്യക്ഷപ്പെട്ടുകഴിഞ്ഞിരുന്നു. സസ്യാഹാരം സുലഭവും മാംസഭുക്കുകളിൽനിന്ന് താരതമ്യേന സുരക്ഷിതവുമായ കാടുകളിലായിരുന്നു മിക്ക ആദികാല അംഗുലേറ്റകളും വസിച്ചിരുന്നത്. മയോസീൻ യുഗമാകുമ്പോഴേക്ക് വനവാസികളിൽ ഭൂരിഭാഗവും പുൽമേടുകളിലേക്ക് നീങ്ങി. ശരീരഘടനയിൽ പൊതുവായും ദന്തം, കൈകാലുകൾ എന്നിവയിൽ പ്രത്യേകിച്ചും സാരമായ മാറ്റങ്ങൾ വിവിധതരം അംഗുലേറ്റകളിൽ വന്നുതുടങ്ങിയത് ഇക്കാലത്താണ്.
പരിണാമ ചരിത്രം
thumb|250px|left|കോണ്ടിലാർത്ത് അംഗുലേറ്റ്-പരിണാമം ലഘുവോ ഋജുവോ ആയിരുന്നില്ല. ഇവയ്ക്കു പൊതുവായി പല ലക്ഷണങ്ങളുമുണ്ടെങ്കിലും അവയുടെ വൈവിധ്യം തെളിഞ്ഞുനില്ക്കുന്നുണ്ട്. സവിശേഷവത്കൃതമല്ലാത്ത ഒരേ ആദിമപൂർവികനിൽ നിന്നല്ല ഇവ പരിണമിച്ചത്; ഒരു ആദിമ പൂർവികൻ വിവിധ ശാഖകളായി അപസരിക്കുകയല്ല (divergence), വിവിധ പൂർവികൻമാരിൽനിന്നുടലെടുത്ത ജീവിവിഭാഗങ്ങൾ സമാന പരിതഃസ്ഥിതിയിൽ ജീവിക്കുവാൻ അഭിസരിക്കുകയാണ് (Convergence) ചെയ്തതെന്നർഥം. എന്നാൽ ഈ പൂർവികർ തമ്മിൽ തീർച്ചയായും ബന്ധമുണ്ടായിരുന്നു. അതിലും ആദിമമായ, തീരെ വിശേഷവത്കൃതമല്ലാത്ത, ഒരു സസ്തനിപ്രരൂപത്തിൽനിന്ന് അപസരിച്ചവരാണ് വിവിധ അംഗുലേറ്റ ഗ്രൂപ്പുകളുടെ പൂർവികർ. അനുകൂലനപ്രക്രിയകൾക്കു വിധേയമായി ഒരു ആദിമ-അസവിശേഷവത്കൃത(Unspecialized) സസ്തനി ആദ്യം അപസരിച്ച് വിവിധ പരമ്പരകളായിത്തീരുകയും പിന്നീട് ഈ വിവിധഗ്രൂപ്പുകൾ സമാനമായ പരിതഃസ്ഥിതികളിൽ സമാനലക്ഷണങ്ങൾ വികസിപ്പിക്കുകയും ചെയ്ത അതിബൃഹത്തായ പരിണാമപ്രക്രിയയാണ് അംഗുലേറ്റകളുടെ ചരിത്രത്തിൽ ദർശിക്കുന്നത്. ഈ അപസരണ-അഭിസരണ പ്രക്രിയകൾക്കു മുൻപുള്ള പരികല്പിതജീവിയെ ആദിമ അംഗുലേറ്റ എന്നു വിളിക്കുന്നു. ദീർഘമായ മുഖവും വാലുമുള്ള, ചലനക്ഷമമായ, ഒരു നാല്ക്കാലി മൃഗമായിരുന്നിരിക്കണം ആദിമ അംഗുലേറ്റ. അതിന്റെ ഓരോ കാലിലും അഞ്ചു വിരലുകളും വിരലിന്റെ അറ്റത്ത് നഖരവുമുണ്ടായിരുന്നിരിക്കണം. അവയുടെ പല്ലുകൾ ലഘുവും സസ്യ-മാംസങ്ങളടങ്ങിയ മിശ്രാഹാരം ഭക്ഷിക്കാൻ പര്യാപ്തമായവയുമായിരുന്നിരിക്കാനാണിട. ആറുകോടി വർഷങ്ങൾക്കുമുമ്പു ജീവിച്ചിരുന്ന കോണ്ടിലാർത്തുകൾ ഈ അവസ്ഥയിൽനിന്നും വളരെയൊന്നും വിഭിന്നമായിരുന്നില്ല. കോണ്ടിലാർത്തുകൾക്കുശേഷം നിരവധി അംഗുലേറ്റ വിഭാഗങ്ങൾ അരങ്ങേറുകയും തിരോധാനം ചെയ്യുകയും ചെയ്തിട്ടുണ്ട്.
അസ്തമിത അംഗുലേറ്റകൾ
കോണ്ടിലാർത്ര, ലിറ്റോപ്റ്റെർന, നോട്ടാംഗുലേറ്റ, ആസ്റ്റ്രാപൊത്തീരിയ, പൈറോത്തീരിയ, ക്സെനംഗുലേറ്റ എന്നിവയാണ് മുഖ്യവിഭാഗങ്ങൾ.